ΑΤ Αμαρουσίου: Συνελήφθη ύστερα από διένεξη με δικαστικό επιμελητή ο Θανάσης Λάλας – Nantia Report\nΣτο Αστυνομικό Τμήμα Αμαρουσίου οδηγήθηκε ο δημοσιογράφος Θανάσης Λάλας.\nΔιένεξη με δικαστικό επιμελητή, όπως αναφέρει το mononews.gr, είχε ο δημοσιογράφος Θανάσης Λάλας, ο οποίος βρίσκεται σε δικαστική διένεξη με την Αδριανή Ζουναλή, η οποία δικαιώθηκε στο Πρωτοδικείο. Με βάση την πρωτόδικη απόφαση επιβλήθηκε στον Θανάση Λάλα πρόστιμο ύψους #€187.000, το οποίο θα έπρεπε να καταβάλει στην εναγόμενη.\nΔικαστικος επιμελητής, αναζήτησε στην οικία του στην Κηφισια, το δημοσιογράφο προκειμένου να του επιδώσει την απόφαση, σύμφωνα με την οποία, είτε θα έπρεπε να προχωρήσει στην κατάσχεση της περιουσίας του είτε στην εξόφληση του ποσού. Ωστόσο δεν κατέστη δυνατόν να γίνει επίδωση, καθως ο Θανάσης Λάλας, δεν επέστρεψε στο σπίτι του, όταν αναζήτήθηκε, ωστόσο εμφανίστηκε το απόγευμα της ίδιαςα ημέρας και αποχώρησε πριν τις 7.00 το επόμενο πρωί, ώρες που δεν λειτουργούν οι Δικαστικές Υπηρεσίες.\nΗ Ανδριανή Ζουναλή, προσέφυγε εκ νέου στα Δικαστήρια και κατάφερε να λάβει άδεια νυχτερινής εκτέλεσης της πρωτόδικης απόφασης του Δικαστηρίου, προκειμένου ο Θανάσης Λάλας να λάβει γνώση της απόφασης προς εκτέλεση της ποινής και να προχωρήσει στην εξόφληση του προστίμου. Τελικά, ο δικαστικός επιμελητής εντόπισε τον δημοσιογράφο στο Golden Hall, κατά την διάρκεια παρουσίασης έργων τέχνης στο κατάστημα της Λιάνας Βουράκη κι επιχείρησαν να εκτελέσουν την αμετάκλητη δικαστική απόφαση.\nΟ επιμελητής, όπως έχει δικαίωμα, ζήτησε να γίνει σωματικός έλεγχος στον Θανάση Λάλα, προκειμένου να προχωρήσει στην κατάσχεση όπου χρηματικού ποσού που είχε πάνω του. Η κίνησή του όμως προκάλεσε τον εκνευρισμό του δημοσιογράφου, ο οποίος – σύμφωνα πάντα με το mononews – επιτέθηκε στο δικαστικό λειτουργό, και προσπάθησε να παρεμποδίσει την ενέργεια της αναγκαστικής εκτελέσεως. Με τη σειρά του ο δικαστικός επιμελήτής, ζήτησε τη συμβολή της Αστυνομίας και ο δημοσιογράφος οδηγήθηκε στο Αστυνομικό Τμήμα Αμαρουσίου.\nΑλληλομυνήθηκαν οι εμπλεκόμενοι\nΌπως έγινε γνωστό λίγο μετά τις 20.33 (10/10) ο δικαστικός επιμελητής μήνυσε τον Θανάση Λάλα για παραβίαση δικαστικής απόφασης και απείθεια. Παράλληλα ο Θανάσης Λάλας μήνυσε τον δικαστικό επιμελητή για ψευδή καταμήνυση και εξύβριση. Για την υπόθεση έχει ενημερωθεί ο Εισαγγελέας.\nΕξάρχεια: Επίθεση με μολώτοφ κατά Αστυνομικών- Τραυματίας Αστυνομικός


Την Τρίτη τελικά η ανανέωση από το Σ.Α. του ψηφίσματος για την ΟΥΝΦΙΚΥΠ | Greek News Greek News\nJuly 26th, 2020 ΗΠΑ - ΚΟΣΜΟΣ, ΚΥΠΡΟΣ 0 comments 948\nΣε σιωπηρή διαδικασία έχει τεθεί από την Παρασκευή το σχέδιο ψηφίσματος του Συμβουλίου Ασφαλείας, για την ανανέωση της θητείας της ΟΥΝΦΙΚΥΠ. Αν μέχρι την Δευτέρα κάποιο μέλος δεν «σπάσει» τη διαδικασία, τότε το σχέδιο θα οριστικοποιηθεί και θα παραπεμφθεί προς ψήφιση στην ολομέλεια του Συμβουλίου Ασφαλείας, η οποία μετατέθηκε μία μέρα νωρίτερα, την Τρίτη 28 Ιουλίου, αντί της Τετάρτης.\nΤο σχέδιο ψηφίσματος αποτελεί μία επικαιροποιημένη μορφή του 2506, του περασμένου Ιανουαρίου, με αρκετά νέα στοιχεία για θέματα που προέκυψαν κατά την πανδημία και την συνεργασία που επιθυμεί το Συμβούλιο να υπάρξει για περίπτωση παρόμοιας κατάστασης στο μέλλον.\nΣυνεχίζοντας πάνω στο ίδιο μοτίβο των τελευταίων χρόνων, το Συμβούλιο δίνει βάρος στα θέματα συνεργασίας των δύο πλευρών, στα οδοφράγματα και στη λειτουργία των τεχνικών επιτροπών. Μάλιστα για τα οδοφράγματα ζητά άμεση επιστροφή στην προ της 29ης Φεβρουαρίου κατάστασης.\nΓια το θέμα της δημιουργίας ενός αποτελεσματικού μηχανισμού για απευθείας στρατιωτικές επαφές μεταξύ των πλευρών και των σχετικών ενδιαφερομένων μερών, όπου ως γνωστόν παρουσιάστηκε πρόταση από την Ελίζαμπεθ Σπέχαρ, την 1η Μάιου, ενθαρρύνονται οι πλευρές να εμπλακούν και ζητά την έγκαιρη εφαρμογή του. Πιο βελτιωμένη είναι σε σύγκριση με το 2506 η αναφορά στα Βαρώσια. Τέλος ζητά ξανά πέραν της νέας έκθεσης για την ΟΥΝΦΙΚΥΠ και έκθεση για τις καλές υπηρεσίες, μέχρι τις 10 Ιανουαρίου και τις σχετικές ενημερώσεις των ηγετών.\nNext article Με μικροαλλαγές ολοκληρώθηκε η τελική μορφή του σχεδίου ψηφίσματος που θα εγκριθεί την Τρίτη από το Σ.Α.\nPrevious article Ονομαστήρια του ναού της Αγίας Μαρκέλλας στη Γουάντα


Βρέθηκαν σώοι οι δύο Ουκρανοί προσκυνητές στο Άγιον Όρος - Προληπτικά στο Κέντρο Υγείας\nΒΡΕΘΗΚΑΝ ΣΩΟΙ ΟΙ ΔΥΟ ΟΥΚΡΑΝΟΙ ΠΡΟΣΚΥΝΗΤΕΣ ΣΤΟ ΑΓΙΟΝ ΟΡΟΣ - ΠΡΟΛΗΠΤΙΚΑ ΣΤΟ ΚΕΝΤΡΟ ΥΓΕΙΑΣ από Voria.gr article https://mail.voria.gr/article/chalkidiki-vrethikan-soi-i-dio-oukrani-proskinites-pou-agnoountan-sto-agion-oros Οι δύο προσκυνητές βρέθηκαν σώοι από τους πυροσβέστες περίπου στις 17:45, στη θέση Βίγλα, κοντά στο Ιερό Κελί Αγίας Τριάδας 16.10.2021 18:07\n16/10/2021, 18:07 |\nΟι δύο προσκυνητές βρέθηκαν σώοι από τους πυροσβέστες περίπου στις 17:45, στη θέση Βίγλα, κοντά στο Ιερό Κελί Αγίας Τριάδας\nΑίσιο τέλος στην περιπέτεια των δύο Ουκρανών προσκυνητών στον Άγιον Όρος, οι οποίοι αγνοούνταν στον Άθωνα από χθες το βράδυ.\nΣύμφωνα με πληροφορίες, οι δύο προσκυνητές βρέθηκαν σώοι περίπου στις 17:45, στη θέση Βίγλα, κοντά στο Ιερό Κελί Αγίας Τριάδας. Πρόκειται για περιοχή που απέχει περίπου ένα χιλιόμετρο από τη Σκήτη Τιμίου Προδρόμου (Ρουμανική σκήτη).\nΟι δύο Ουκρανοί θα οδηγηθούν προληπτικά στο Κέντρο Υγείας Αγίου Όρους, προκειμένου να τους παρασχεθούν οι πρώτες βοήθειες.\nΥπενθυμίζεται ότι, όπως έγραψε η Voria.gr, ομάδα εννέα Ουκρανών προσκυνητών, παρά τις αντίξοες καιρικές συνθήκες και την αδιάκοπη βροχόπτωση, επιχείρησε να ανέβει χθες στην κορυφή του όρους Άθως. Όταν η ομάδα ξεκίνησε την κάθοδο, δύο άτομα -οι αγνοούμενοι- έμειναν πίσω. Όταν αντιλήφθηκαν την απουσία τους, οι υπόλοιποι επέστρεψαν για να τους βρουν, αλλά χωρίς αποτέλεσμα. Κατόπιν, τα ξημερώματα του Σαββάτου, ειδοποιήθηκε η Πυροσβεστική και επί τόπου έσπευσαν τετραμελής ορειβατική ομάδα της 2ης ΕΜΑΚ και τέσσερις πυροσβέστες των σταθμών Αγίου Όρους και Πολυγύρου.\nΠερίπου 12 ώρες μετά οι δύο προσκυνητές από την Ουκρανία εντοπίστηκαν σώοι.\nΑΛΛΟΙ ΔΥΟ ΜΟΝΑΧΟΙ ΣΤΟ ΑΓΙΟΝ ΟΡΟΣ ΕΧΑΣΑΝ ΤΗ ΖΩΗ ΤΟΥΣ ΑΠΟ ΚΟΡΩΝΟΪΟ\nΑΓΙΟΝ ΟΡΟΣ: ΔΕΚΑΔΕΣ ΚΡΟΥΣΜΑΤΑ ΚΟΡΩΝΟΪΟΥ ΣΕ ΜΟΝΑΧΟΥΣ ΠΟΥ ΖΟΥΝ ΣΕ ΚΕΛΙΑ ΚΑΙ ΣΚΗΤΕΣ\n«ΒΑΖΟΥΝ ΑΝΤΙΣΗΠΤΙΚΟ ΣΤΗ ΜΥΤΗ ΓΙΑ ΝΑ ΒΓΕΙ ΑΡΝΗΤΙΚΟ ΤΕΣΤ ΚΑΙ ΝΑ ΜΠΟΥΝ ΣΤΟ ΑΓΙΟΝ ΟΡΟΣ»\nΗΓΟΥΜΕΝΟΣ ΕΣΦΙΓΜΕΝΟΥ: ΜΟΝΑΧΟΙ ΚΑΤΕΥΘΥΝΟΥΝ ΑΝΘΡΩΠΟΥΣ ΕΠΙΒΑΛΛΟΝΤΑΣ ΤΟΥΣ ΑΥΤΟ ΠΟΥ ΘΕΛΟΥΝ\nΘΕΣΣΑΛΟΝΙΚΗ: ΠΑΡΕΜΒΑΣΗ ΕΙΣΑΓΓΕΛΕΑ ΓΙΑ ΤΟΥΣ ΑΡΝΗΤΕΣ ΜΟΝΑΧΟΥΣ ΤΟΥ ΑΓΙΟΥ ΟΡΟΥΣ\nΠΑΡΕΜΒΑΣΗ ΕΙΣΑΓΓΕΛΕΑ ΓΙΑ ΤΟΥΣ ΑΡΝΗΤΕΣ ΜΟΝΑΧΟΥΣ ΖΗΤΕΙ Ο ΚΑΘΗΓΟΥΜΕΝΟΣ ΤΗΣ ΜΟΝΗΣ ΕΣΦΙΓΜΕΝΟΥ


Πώς προδιαγράφεται η φετινή τουριστική σεζόν στην Κρήτη - NEWS1\nΠώς προδιαγράφεται η φετινή τουριστική σεζόν στην Κρήτη\nΠοιοι παράγοντες θα δυσκολέψουν την λειτουργία των επιχειρήσεων\nΣε πολυ-παραγοντική εξίσωση με πολλούς αγνώστους και μεταβλητές εξελίσσεται η εφετινή τουριστική χρονιά για τους ελληνικούς τουριστικούς προορισμούς, με κοινό παρανομαστή τη «ζημιά» για εργαζόμενους και επιχειρήσεις. Αυτό συνάγεται και από τις δηλώσεις στο ΑΠΕ – ΜΠΕ φορέων της τουριστικής βιομηχανίας της Κρήτης, της ναυαρχίδας του τουρισμού για την Ελλάδα, που τα τελευταία χρόνια κατείχε μερίδιο 20% στο σύνολο των τουριστικών εισπράξεων που καταγράφηκαν και εφέτος οδηγείται σε αρνητικό ρεκόρ εσόδων και αφίξεων. Ο «μεγάλος άγνωστος» παραμένει το αβέβαιο μέλλον των μεταφορών προς το νησί (αεροπορικών και θαλάσσιων) και ως μεταβλητές ορίζονται, όλοι εκείνοι οι παράγοντες που θα βοηθήσουν ή θα δυσκολέψουν την λειτουργία των επιχειρήσεων (υγειονομικά πρωτόκολλα, σχέσεις επιχειρήσεων με tour operator’s, ρευστότητα κλπ).\n«Φέτος ξεκινάμε από το γεγονός ότι η χρονιά είναι χαμένη για τον ελληνικό τουρισμό και την Κρήτη ειδικότερα, είτε μας αρέσει είτε δεν μας αρέσει», σημειώνει στο ΑΠΕ – ΜΠΕ ο πρόεδρος του Συνδέσμου Τουριστικών Γραφείων Δυτικής Κρήτης Αντώνης Γελασάκης υπογραμμίζοντας ότι όσο πιο γρήγορα ανακοινωθούν τα «πρωτόκολλα» σε αεροπορικές μεταφορές και ανοίξουν οι συνδέσεις με το εξωτερικό, θα μπορούν να γίνουν εκτιμήσεις για τον εισερχόμενο τουρισμό στο νησί. «Αν δεν υπάρξουν πτήσεις από το εξωτερικό (τσάρτερ κλπ) κανείς δεν θα έλθει στην Κρήτη από εξωτερικό», επισημαίνει ο κ. Γελασάκης. Το ίδιο κλίμα αβεβαιότητας βιώνουν και οι τουριστικοί παράγοντες στο εξωτερικό αναφέρει ο κ. Γελασάκης περιγράφοντας τα αχαρτογράφητα νερά που βαδίζει εφέτος η παγκόσμια τουριστική βιομηχανία.\nΕν αναμονή του πότε θα ανοίξουν οι πτήσεις\nΣτο ίδιο μήκος κύματος και η Πέπη Μπιρλιράκη, αντιδήμαρχος τουρισμού στο δήμο Ρεθύμνου, μιας ιδιαίτερης γεωγραφικής ενότητας στην Κρήτη, που το 70% του εργασιακού δυναμικού απασχολείται στον τουριστικό κλάδο, μεταφέρει στο ΑΠΕ – ΜΠΕ την αγωνία του επιχειρηματικού κόσμου του νησιού. Η κυρία Μπιρλιράκη σημειώνει ότι με κομμένη την ανάσα οι επιχειρηματίες του νησιού περιμένουν τι θα γίνει με τα αεροπλάνα, τις πτήσεις τσάρτερ και φυσικά τα πρωτόκολλα λειτουργίας των επιχειρήσεων, προκειμένου με τη σειρά τους να υλοποιήσουν το πλάνο της ιδιαίτερης εφετινής χρονιάς. «Εκεί που πας να βρεις λύση ξεπηδάνε προβλήματα», αναφέρει χαρακτηριστικά.\nΣε αυτά τα προβλήματα εστιάζει μεταξύ άλλων την παρέμβαση του στο ΑΠΕ-ΜΠΕ ο πρόεδρος της Ενωσης Ξενοδόχων Ρεθύμνου, Μανόλης Τσακαλάκης. «Με την παύση εργασιών της Thomas Cook, οι πληγές στο νησί ακόμα είναι ανοιχτές σε μεγάλη μερίδα των ξενοδόχων του νησιού», επισημαίνει. Τι θα γίνει με τα νέα δεδομένα που δημιουργούνται εφέτος στο κλείσιμο των συμβολαίων με τους διεθνείς tour οperator’s που εφέτος και εκπτώσεις συμβολαίων κατά 50% ζητάνε και πληρωμή μετά από 60 ημέρες από την αποχώρηση του πελάτη απαιτούν;». Πρόκειται για μια μεταβλητή και έναν αστάθμητο παράγοντα, που θα πρέπει να λάβουν υπόψη σοβαρά οι ξενοδόχοι και όπως εξηγεί ο κ. Τσακαλάκης, η εφετινή σεζόν πρέπει να εκκινήσει με τρόπο ελεγχόμενο, ώστε να «αποκαλυφτούν» όλα τα προβλήματα και να τα έχουν υπόψη οι ξενοδόχοι για την επόμενη χρονιά. «Τώρα πάμε στα τυφλά», υπογραμμίζει ο ξενοδόχος του Ρεθύμνου.\nΑναφορικά με το άνοιγμα των ξενοδοχείων ο πρόεδρος της Ένωσης Ξενοδόχων Ηρακλείου Νίκος Χαλκιαδάκης, όπως είχε τονίσει πρόσφατα στο ΑΠΕ – ΜΠΕ «αν δεν βοηθήσει το κράτος, θα έχουμε μεγάλο οικονομικό πρόβλημα. Θέλουμε να ανοίξουμε με όρους βιωσιμότητας και αν δεν συμβεί αυτό», ο κ. Χαλκιαδάκης επισημαίνει ότι “μπορεί και να μην ανοίξουν ξενοδοχεία”. Στην Κρήτη απασχολούνται στον τουρισμό 120.000 και πλέον εργαζόμενοι και 230 είναι τα επαγγέλματα που εμπλέκονται με την τουριστική βιομηχανία. Στο σημείο αυτό ο κ. Τσακαλάκης, ο πρόεδρος των ξενοδόχων στο Ρέθυμνο, ζήτησε από την πολιτεία, μεταξύ άλλων, οι εργαζόμενοι που δεν θα δουλέψουν εφέτος να συνεχίσουν στο ταμείο ανεργίας και για τον επόμενο χρόνο και την ίδια στιγμή να τρέξουν προγράμματα επιμόρφωσης επιδοτούμενα για να μπορέσουν να ανταποκριθούν στις νέες απαιτήσεις που διαμορφώνονται με τα υγειονομικά πρωτόκολλα που θα εφαρμοστούν. «Εδώ γιατροί μολύνονται…οι καμαριέρες δεν θα κινδυνεύουν από τον ιό;», ανέφερε ο κ. Τσακαλάκης.\nΣτην Κρήτη οι μηχανές της τουριστικής βιομηχανίας δεν είναι ποτέ «σβηστές», μιας και οι προκλήσεις της επόμενης μέρας ήταν και είναι πάντα στο προσκήνιο. Ωστόσο εφέτος θα δουλέψουν με πολύ χαμηλές ταχύτητες, για να ανταποκριθούν στην όποια ζήτηση προκύψει. Ακόμα κι έτσι, όπως τονίζει ο κ. Τσακαλάκης, με το άνοιγμα των ξενοδοχείων 12μηνης διάρκειας, την 1η Ιουνίου η Κρήτη μπορεί να καλύψει τη ζήτηση που θα διαμορφωθεί. Δίνοντας λεπτομέρειες για το πως θα διαμορφωθεί ο χάρτης των ξενοδοχείων στο νησί ο κ. Τσακαλάκης ανέφερε τα εξής: «Στο Ρέθυμνο για παράδειγμα θα ανοίξουν 6 ξενοδοχεία περίπου 12μηνης λειτουργίας, τα οποία είναι ικανά να απορροφήσουν όλη την εφετινή κίνηση στο Ρέθυμνο. Εάν ανοίξουν και κάποια άλλα ξενοδοχεία θα γίνει ότι συμβαίνει στην αρχή και στο τέλος της σαιζόν. Αν ο επιχειρηματίας διαπιστώσει ότι έχει χαμηλή πληρότητα, μεταφέρει τους πελάτες του σε ένα διπλανό ξενοδοχείο. Σε κάθε περίπτωση μεγάλα Resort πολύ δύσκολα θα ανοίξουν τις πύλες τους», όπως εξηγεί.\nΣε ερώτηση αν ο εγχώριος τουρισμός μπορεί να δώσει μια ανάσα στην Κρήτη, η απάντηση είναι ξεκάθαρη «ούτε και σαν ασπιρίνη για τις ξενοδοχειακές επιχειρήσεις δεν θα μπορεί να λειτουργήσει», όπως τονίζεται. Η Κρήτη την ίδια στιγμή, όπως αναφέρθηκε, βρίσκεται σε μειονεκτική θέση, αφού δεν είναι προσβάσιμη από οδικές αρτηρίες. Σε κάθε περίπτωση οι προσφερόμενες υπηρεσίες του νησιού για τους ‘Eλληνες και όχι μόνο, θα είναι υψηλού επιπέδου και οι τιμές πολύ δελεαστικές. Προς επίρρωση των παραπάνω η κυρία Μπιρλιράκη εξηγεί ότι εφέτος τα δωμάτια που θα διατίθενται θα είναι τύπου «σουίτας», για υγειονομικούς λόγους (μεγάλα δωμάτια με παράθυρα κλπ) και σε τιμές που θα εκκινούν από 80 ευρώ. «Κέρδος θα είναι να παραμείνουν ζωντανοί». Αυτό είναι το μήνυμα, σύμφωνα με την κυρία Μπιρλιράκη.\nΜε τι πληρότητα θα κινηθούν τα ξενοδοχεία\nΤην 1η Ιουνίου, όπως έχει αναφερθεί, ανοίγουν τις πύλες τους τα ξενοδοχεία 12μηνης λειτουργίας και αρχές Ιουλίου τα εποχιακά. Πως θα κινηθούν οι πληρότητες για αυτά στην Κρήτη; Τι σκέφτεται ο κρητικός ξενοδόχος που σε λίγες ημέρες θα βρεθεί αντιμέτωπος με μια άλλη πραγματικότητα, σε σχέση με τις προηγούμενες χρονιές. Ο διευθύνων σύμβουλος και μέτοχος της Economou Hotels η οποία είναι ιδιοκτήτρια και διαχειρίστρια δύο ξενοδοχείων στο Ηράκλειο Κρήτης, του Galaxy Hotel Iraklio 5*, 260 κλινών, και του Galaxy Villas Resort 4*, 220 κλινών στη Χερσόνησο, χαρακτηρίζει στο ΑΠΕ – ΜΠΕ το άνοιγμα των ξενοδοχείων την 1η Ιουνίου πολύ βιαστικό, καθώς δεν έχει διευκρινιστεί τι θα γίνει ούτε με τις αεροπορικές συνδέσεις αλλά ούτε και με πρωτόκολλα που θα διέπουν τη λειτουργία των ξενοδοχείων. Ο κ. Οικονόμου κάνει λόγο για μονοψήφιες πληρότητες, καθώς ακόμα και οι εταιρικοί πελάτες θα είναι ελάχιστοι. Κάνει λόγο για μεγάλη οικονομική ζημία και αναφέρει ότι “ανοίγουμε γιατί μας υποχρεώνουν» και συμπληρώνει ότι ακόμα και τα resort δεν αναμένεται να ανοίξουν, αφού οι πληρότητες αναμένονται χαμηλές για Ιούλιο και Αύγουστο.\nκοροναϊός ξενοδοχεία Τουρισμός Κρήτη\nΓ. Βρούτσης: Αυξημένες επικουρικές για 250.000 συνταξιούχους από 2 Ιουνίου


Οι σελίδες προορισμού (Landing Pages) επιτρέπουν στις επιχειρήσεις να προσελκύσουν ένα συγκεκριμένο κοινό, προσφέροντας μια εξατομικευμένη εμπειρία. Οι Landing Pages έχουν αποδειχθεί ότι βοηθούν τις επιχειρήσεις να ξεχωρίζουν από τον ανταγωνισμό τους. Είναι ένας οικονομικά αποδοτικός τρόπος για να δημιουργήσετε μια βελτιωμένη εμπειρία χρήστη, καλύτερες μετατροπές και μετρήσιμη απόδοση επένδυσης (ROI).\nΗ κατασκευή , ο σχεδιασμός και η ανάπτυξη σελίδων προορισμού αποτελούν μια ευκαιρία για έρευνα και βελτίωση της στρατηγικής σας θέσης. Αποτελεί μία προσθήκη που προσφέρει αξία στην ήδη υπάρχουσα ιστοσελίδα εφόσον το domain που θα φιλοξενηθεί έχει υψηλό authority. Πολλές φορές η Landing Page μπορεί να κατασκευαστεί πάνω στο ίδιο, σε ξεχωριστό domain name ή σε sub domain του υπάρχοντος ονόματος χώρου. Άλλες φορές βέβαια απαιτείται ανακατασκευή ιστοσελίδας έτσι ώστε να μπορέσουμε να αποδώσουμε ξεχωριστό ύφος.\nΈχουμε την ευκαιρία να βελτιώσουμε την παρουσία σας μέσω της στοχοθετημένης δημιουργίας περιεχομένου. Αυτό βοηθά πολύ στις εκστρατείες SEO, SEM και το κοινωνικού μάρκετινγκ.\nΕπεκτείνουμε έτσι την δυνατότητα οικοδόμησης μιας σύνθετης στρατηγικής με βελτιωμένες αποδόσεις προσφέροντας στο κοινό σας συγκεκριμένες κατευθύνσεις.\nH Σημασία των Landing Pages\nΟι Landing Pages στοχεύουν σε ένα συγκεκριμένο κοινό για την κάλυψη μιας συγκεκριμένης ανάγκης. Στις σελίδες προορισμού υποστηρικτικά τοποθετούμε περιεχόμενο και άρθρα με Λινκ σε άλλες σελίδες. Η τεχνική αυτή δίνει καλύτερο authority στη σελίδα προορισμού.\nΗ σελίδα προορισμού χρησιμεύει ως επισκόπηση μιας υπηρεσίας ή ενός προϊόντος και απαντά σε συγκεκριμένες ερωτήσεις βάσει της ανάγκης που εξυπηρετεί.


Ο πόλεμος των αγωγών – Φόβοι για ενεργειακό μπλακ άουτ! - NiceMagazine.Gr\nΑρχική ΕΠΙΚΑΙΡΟΤΗΤΑ Ο πόλεμος των αγωγών – Φόβοι για ενεργειακό μπλακ άουτ!\nΣυναγερμό στην Ευρώπη προκαλεί η είδηση ότι τέθηκε εκτός λειτουργίας ο βασικός κόμβος μεταφοράς ρωσικού φυσικού αερίου μέσω Ουκρανίας. Το σενάριο περί ενεργειακού μπλακ άουτ δεν είναι πλέον… επιστημονικής φαντασίας, αλλά μπορεί να γίνει πραγματικότητα, προκαλώντας οδυνηρές παρενέργειες στην ευρωπαϊκή οικονομία. Από τα πεδία των μαχών ο πόλεμος μεταφέρεται τώρα στους αγωγούς.\nΟ σταθμός Σοχρανίφκα, ο οποίος βρίσκεται στην περιοχή του Λουγκάνσκ και είναι υπεύθυνος για τη διοχέτευση του 1/3 του ρωσικού φυσικού αερίου, τέθηκε από χθες εκτός λειτουργίας. Αυτό σημαίνει πρακτικά ότι η Ευρώπη στερείται από σήμερα τεράστιες ποσότητες φυσικού αερίου (έως 32,6 εκατ.κυβικά μέτρα την ημέρα), γεγονός που προφανώς μπορεί να οδηγήσει σε σημαντικές ενεργειακές ελλείψεις και παράλληλα να σπείρει τον πανικό στην αγορά ενέργειας, εκτοξεύοντας και πάλι στα ύψη τις ευρωπαϊκές τιμές φυσικού αερίου.\nΣτο ερώτημα γιατί διακόπτεται η λειτουργία του ουκρανικού σταθμού, γεγονός που έχει άμεσες επιπτώσεις στην Ευρώπη, Κίεβο και Μόσχα έχουν επιδοθεί σε ένα ιδιότυπο blame game αναφορικά με το shut down. Oι Ουκρανοί επικαλούνται λόγους ανωτέρας βίας και δη τις πολεμικές συγκρούσεις που διεξάγονται στην ευρύτερη περιοχή του Λουγκάνσκ. «Λόγω ανωτέρας βίας θα διακοπεί από σήμερα Τετάρτη, 11 Μαΐου, η μεταφορά ρωσικού αερίου προς την Ευρώπη μέσω του σταθμού της Σοχρανίφκα. Επί του παρόντος οι υπάλληλοι δεν μπορούν να ασκήσουν λειτουργικό και τεχνολογικό έλεγχο στο Νοβοπσκόφ CS και σε άλλα περιουσιακά στοιχεία που βρίσκονται σε αυτές τις περιοχές», αναφέρει η ανακοίνωση του Διαχειριστή του Συστήματος Μεταφοράς Αερίου της Ουκρανίας.\nΟι Ουκρανοί, μάλιστα, υποστηρίζουν ότι είχαν προειδοποιήσει επανειλημμένως τη Ρωσία ότι οι ενέργειες των στρατευμάτων στην περιοχή του Λουγκάνσκ θα μπορούσαν να οδηγήσουν στο κλείσιμο των κόμβων μεταφοράς φυσικού αερίου στην Ευρώπη.\nΗ εναλλακτική λύση που πρότεινε το Κίεβο στη Μόσχα για μεταφορά της ροής φυσικού αερίου σ’ ένα νέο σταθμό εισόδου, απορρίφθηκε από την Gazprom, η οποία υποστήριξε ότι το εν λόγω εγχείρημα είναι τεχνικά αδύνατο να πραγματοποιηθεί.\nΣε κάθε περίπτωση η νέα εξέλιξη που έρχεται από τη διακεκαυμένη ζώνη της Ουκρανίας, εντείνει την ανησυχία στην Ευρώπη, η οποία ετοιμάζεται και για τα χειρότερα…\nΤο σχέδιο έκτακτης ανάγκης της Κομισιόν\nΟι Βρυξέλλες φέρονται, μάλιστα, να έχουν καταλήξει σε ένα σχέδιο έκτακτης ανάγκης, το οποίο θα ενεργοποιηθεί στην περίπτωση που η Μόσχα εξωθήσει στα άκρα την ενεργειακή «κόντρα» και κλείσει την παροχή αερίου στην Ευρώπη. Το σχέδιο βασίζεται σε δύο κεντρικούς άξονες με τον πρώτο αφορά την εξασφάλιση του εφοδιασμού και της ενεργειακής επάρκειας της Ευρώπης και τον δεύτερο την εφαρμογή συγκεκριμένων δράσεων που αποσκοπούν στη μείωση της κατανάλωσης.\nΟ πρώτος άξονας καλύπτεται, όπως αναφέρεται στο σχέδιο, από την εφαρμογή του κανονισμού για την εφοδιαστική ασφάλεια, που έχει τεθεί σε ισχύ από το 2017 – μπορεί δε, υπό προϋποθέσεις, να επεκταθεί και στο πετρέλαιο. Βασικός στόχος είναι η διασφάλισης της ενεργειακής επάρκειας σε κλάδους παραγωγής μείζονος σημασίας, όπως επίσης σε ζωτικές δημόσιες υπηρεσίες και νοικοκυριά.\nΙδιαίτερο ενδιαφέρον παρουσιάζουν οι δράσεις που προτείνει η Κομισιόν για τη μείωση της ενεργειακής κατανάλωσης. Μεταξύ άλλων η Ευρωπαϊκή Επιτροπή τάσσεται υπέρ της τηλεργασίας έως τρεις φορές την εβδομάδα, που δύναται να οδηγήσει σε εξοικονόμηση 500.000 βαρελιών πετρελαίου.\nΕπίσης προτείνει κοινή χρήση αυτοκινήτου με άλλους ανθρώπους, καθώς και Κυριακές χωρίς αυτοκίνητα στις πόλεις, που σημαίνει 380.000 βαρέλια λιγότερα.\nΑκόμη για την εξοικονόμηση ενέργειας, προτείνονται οι περιορισμοί του αριθμού των αεροπορικών ταξιδιών για επαγγελματικούς λόγους, καθώς και η χρήση ηλεκτρικών οχημάτων και τρένων αντί για αεροπλάνα.\nΠροηγούμενο άρθροΠανελλήνιες 2022: Που θα κινηθούν οι βάσεις εισαγωγής – Το πρόγραμμα για ΓΕΛ και ΕΠΑΛ\nΕπόμενο άρθροVoucher 200 ευρώ σε εκπαιδευτικούς: Άνοιξε η πλατφόρμα για τις αιτήσεις – Βήμα βήμα η διαδικασία


Κόρινθος - ΣΥΝΑΞΗ ΟΛΩΝ ΤΩΝ ΕΠΙΤΑΦΙΩΝ ΤΗΣ ΚΟΡΙΝΘΟΥ & ΧΡΙΣΤΙΑΝΙΚΟ ΜΗΝΥΜΑ ΑΠΟ ΤΟΝ ΣΕΒ. ΜΗΤΡΟΠΟΛΙΤΗ ΜΑΣ\nΣΥΝΑΞΗ ΟΛΩΝ ΤΩΝ ΕΠΙΤΑΦΙΩΝ ΤΗΣ ΚΟΡΙΝΘΟΥ & ΧΡΙΣΤΙΑΝΙΚΟ ΜΗΝΥΜΑ ΑΠΟ ΤΟΝ ΣΕΒ. ΜΗΤΡΟΠΟΛΙΤΗ ΜΑΣ\n(Video & Εικόνες)\nΣε έντονα κατανυκτικό κλίμα και με την αρμόζουσα πνευματική βαρύτητα τελέστηκε η Ακολουθία του Επιταφίου, σε όλους τους Ι. Ναούς της Μητροπολιτικής μας Περιφερείας κατά το εσπέρας της Μ. Παρασκευής, 14 Απριλίου 2017.\nΟ Σεβ. Μητροπολίτης μας κ. Διονύσιος, χοροστάτησε στην Ι. Ακολουθία που τελέστηκε στον Καθεδρικό Ι. Ναό Απ. Παύλου Κορίνθου και αμέσως μετά ηγήθηκε της Ι. Λιτανείας, που κατέληξε στην Κεντρική Πλατεία της πόλεως Κορίνθου στην θέση «ΠΕΡΙΒΟΛΑΚΙΑ».\nΣτο σημείο αυτό, όπως είχε προαναγγελθεί, έγινε η καθιερωμένη από τον Σεβ. Μητροπολίτη μας κ. Διονύσιο συνάντηση των έξι Επιταφίων των Ι. Ναών της πόλεως Κορίνθου και συγκεκριμένα των Ι. Ναών\nΑγ. Φωτεινής και\nΖωοδόχου Πηγής Α’ Κοιμητηρίου Κορίνθου,\nπου με μεθοδικότητα και άριστη διοργάνωση είχε σχεδιασθεί σε σύσκεψη όλων των Αρχών της πόλεως, στα γραφεία της Ι. Μητροπόλεώς μας υπό τον σεπτό Ποιμενάρχη μας.\nΕπακολούθησε κοινή Δέηση και το καθιερωμένο από δεκαετίας Μήνυμα της ημέρας από τον Σεβ. Μητροπολίτη μας, στο οποίο αναφέρθηκε στην «εκκωφαντική σιωπή» με την οποία οφείλουμε όλοι οι Χριστιανοί να αντιμετωπίσουμε το Θείο Δράμα κυρίως μετά και την εκμυστήρευση της επικεφαλής του έργου συντηρήσεως του Παναγίου Τάφου, καθηγήτριας του ΕΜΠ κ. Τόνιας Μοροπούλου, ότι «αυτός ο Τάφος είναι ζωντανός και στέλνει το μήνυμα της Ανάστασης, της αγάπης και της ελπίδας σε ολόκληρο τον κόσμο». Επομένως, εμείς, ως Χριστιανοί, το μόνο που έχουμε να κάνουμε είναι να πιστεύουμε στον Σωτήρα Χριστό σιωπηλά και Αυτός θα φροντίσει για την λύτρωση και σωτηρία μας.\nΠΑΤΗΣΤΕ ΕΔΩ ΓΙΑ ΝΑ ΔΕΙΤΕ ΠΕΡΙΣΟΤΕΡΕΣ ΦΩΤΟΓΡΑΦΙΕΣ


Ο Σετιέν δηλώνει πως δεν νιώθει πίεση\nΤετάρτη, 01 Ιουλίου 2020 12:13\nΗ αγωνιστική κρίση καλά κρατεί στην Μπαρτσελόνα, αφού μετά τον αγώνα στο Βίγκο με τη Θέλτα δεν κατόρθωσε ούτε χθες, με αντίπαλο την Ατλέτικο Μαδρίτης, να κρατήσει το προβάδισμα (1-0, 2-1), γνωρίζοντας δεύτερη συνεχή ισοπαλία με το ίδιο σκορ (2-2) και χάνοντας τέσσερις βαθμούς σε δύο αγώνες.\nΚατά συνέπεια, οι Καταλανοί βλέπουν τον τίτλο να απομακρύνεται ακόμα περισσότερο και ο τοπικός Τύπος της Βαρκελόνης δεν κρύβει τη δυσαρέσκειά του για τον τεχνικό της ομάδας, Κίκε Σετιέν, παρότι ο ίδιος λέει πως απολαμβάνει τη στήριξη της διοίκησης και δεν νιώθει πίεση.\n«Όχι, δεν νιώθω πως απειλούμαι, ούτε πίεση. Είναι μεγάλη απώλεια η ισοπαλία με την Ατλέτικο, καθώς κάναμε τα πράγματα πιο περίπλοκα. Απομακρυνόμαστε από τον τίτλο, αλλά συνεχίζουμε να δουλεύουμε. Η Ατλέτικο είναι μία καλή ομάδα. Θέλουμε περισσότερο δυναμισμό και συνδυασμούς. Είμαι χαρούμενος ωστόσο με τους παίκτες και θα συνεχίσουμε την προσπάθεια», δήλωσε.


Ermisnews - Διαδικτυακή ενημέρωση Ζακύνθου - Με επιτυχία σημειώθηκε η πρώτη συγκέντρωση του κινήματος «Επανεκκίνηση τώρα».\nΤην περασμένη Κυριακή πραγματοποιήθηκε το απόγευμα στο ξενοδοχείο Palatino, η πρώτη συγκέντρωση του Κινήματος για το Δήμο Ζακύνθου, «Επανεκκίνηση τώρα», παρουσία πλήθους κόσμου όπου γέμισε την αίθουσα.\nΣτην συγκέντρωση παραβρέθηκαν άτομα απ όλες τις ηλικίες και από όλες τις κοινωνικές τάξεις, που έχουν ως σκοπό της ανάπτυξη της Ζακύνθου, σε μια ιδανική κοινωνία για τους πολίτες της.\nΟ εμπνευστής του Κινήματος «Επανεκκίνηση τώρα», Χαράλαμπος Λιβέρης μετά το πέρα της συνεδρίασης δήλωσε τα εξής: « Είναι πολύ ενθαρρυντικό για τον τόπο μας, πως υπάρχουν Νέοι άνθρωποι με άποψη και ικανότητες.\nΝέοι άνθρωποι που δεν γλείφουν. Νέοι άνθρωποι που δεν το παίζουν ευγενικοί για ψήφους. Νέοι άνθρωποι που δεν τους ενδιαφέρουν τα μαγειρέματα. Μα κυρίως, νέοι άνθρωποι που κινούνται σε αντίθετη τροχιά από το παλαιό και καταστρεπτικό αυτοδιοικητικό σύστημα. Αν θέλουμε να πάμε μπροστά, δημιουργώντας στο παρόν ένα καλύτερο μέλλον για τη Ζάκυνθο, πρέπει να στηριχθούν νέες ιδέες, νέα μυαλά και άνθρωποι με ικανότητες και ανοιχτούς ορίζοντες, ώστε να σταματήσουμε την υποβάθμιση που κληρονομήσαμε τις τελευταίες δεκαετίες. Επανεκκίνηση ΤΩΡΑ.\nΕλάτε να κάνουμε μαζί τη Ζάκυνθο να ξεχωρίζει σε όλη την Ελλάδα.\nΠάμε μαζί να Επανεκκίνησουμε τον Δήμο μας!\nΠάμε μαζί να Επανεκκίνησουμε την νοοτροπία μας!\nΠάμε μαζί να Επανεκκίνησουμε της ΖΩΕΣ μας!\nΠάμε Μαζί! Ήρθε η ώρα! Επανεκκίνηση Τώρα!»


Σύσκεψη και περιοδείες της Λαϊκής Συσπείρωσης στην Πάτμο - Δημοκρατική της Ρόδου\n9 Απριλίου 2019 14:24\nΤη Τετάρτη , 3 Απριλίου, στις 7 μμ, στη Πάτμο, στο «Πάτμιον Πολιτιστικό Πολύκεντρο» έγινε παρουσίαση του υποψήφιου περιφερειάρχη για τη περιφέρεια Νοτίου Αιγαίου με τη Λαϊκή Συσπείρωση Γιάννη Ντουνιαδάκη, όπως επίσης και του υποψήφιου δημάρχου Πάτμου Βέργου Παναγιώτη με τη Λαϊκή Συσπείρωση του Δήμου Πάτμου . Η αίθουσα ήταν κατάμεστη από πολίτες κάθε ηλικίας. Αναπτύχθηκαν πρώτα οι θέσεις και οι διεκδικήσεις από τον επικεφαλής υποψήφιο για το Δήμο Πάτμου και ακολούθησε ομιλία του υποψήφιου περιφερειάρχη. Ακολούθησε συζήτηση με τη συμμετοχή των πολιτών. Από τους δύο ομιλητές αλλά και από τους συμμετέχοντες κατοίκους του νησιού τονίσθηκε η αναγκαιότητα της υπερψήφισης της Λαϊκής Συσπείρωσης και στις δύο κάλπες καθώς και του ΚΚΕ στις ευρωεκλογές , αλλά και στις εθνικές οπότε αυτές και αν γίνουν.\nΤο πρωί της ίδιας ημέρας έγινε περιοδεία από τους προαναφερόμενους μαζί με υποψήφιους συμβούλους των δύο συνδυασμών, στο νησί της Πάτμου, όπου συναντήθηκαν με πολίτες Επίσης έγινε επίσκεψη στο Λιμεναρχείο Πάτμου, στο Κέντρο Υγείας Πάτμου και στο Δήμο Πάτμου. Εκεί ακούσθηκαν και τέθηκαν τα προβλήματα των εργαζομένων και ακολούθησε εποικοδομητικός διάλογος και προβληματισμός.


ΓορΓά παρεστιΓμένα: Λογοτεχνικά ταξίδια\nΚεντρική Αφρική, δεκαετία του 1970. Μεταπολεμική Βιέννη. Πετρούπολη του 19ου αιώνα. Ταξίδια παράλληλα, μέσα από τις σελίδες αντιστοίχων βιβλίων, καθένα με το δικό του ενδιαφέρον, γλωσσικό, αφηγηματικό, πολιτισμικό, ψυχολογικό. Απαραίτητο συμπλήρωμα των διακοπών της πολυθρόνας, σε απόσταση λίθου βολής από τη θάλασσα. Καλώς ή κακώς, έχω τη συνήθεια να διαβάζω συγχρόνως περισσότερα από ένα βιβλία. «Μα, δεν τα μπερδεύεις;» με ρωτούν γνωστοί. Όχι (ακόμη) τόσο που να χάνω τον ειρμό της αφήγησης. Τα δυο είναι κυρίως για διασκέδαση. Δίνω περισσότερη προσοχή στο τρίτο και μεγαλύτερο ‘ταξίδι’. Τίτλος: ‘Το έγκλημα και η τιμωρία’. Συγγραφέας: Θεόδωρος Δοστογέφσκης. Μεταφραστής: Αλέξανδρος Παπαδιαμάντης. Χρειάζεται να πω περισσότερα; Ένας μεγάλος Έλληνας λογοτέχνης ‘ντύνει’ με το δικό του γλωσσικό ένδυμα το κλασικό ψυχόδραμα ενός μεγάλου Ρώσου ομοτέχνου του. Δεν ξέρω ρωσικά για να μπορέσω να εκτιμήσω την ποιότητα της μετάφρασης, αλλά η απόδοση του κυρ-Αλέξανδρου στο οικείο ιδίωμά του είναι από μόνη της μια ιδιαίτερη εμπειρία, σα να διαβάζεις τους ‘Εμπόρους των εθνών’ ή τη ‘Γυφτοπούλα’ του. Ή ακόμη και τον ‘Φτωχό άγιό’ του, μια και οι ήρωες του Δοστογέφσκη αναδίδουν μια οσμή αγιότητας μέσα στη φρίκη της εσχάτης πενίας τους, που τους οδηγεί στην ηθική εξαθλίωση, ακόμη και στο έγκλημα, με τις συνεπακόλουθες βασανιστικές τύψεις της συνειδήσεως, «ἧς οὐδὲν ἐν κόσμῳ βιαιότερον» [Μέγας Κανών]. Δυο ‘άγιοι’ των γραμμάτων συνεργάσθηκαν κάποτε χωρίς να το ξέρουν, για να μας παρουσιάσουν τη σκοτεινή άβυσσο της ανθρώπινης ψυχής και τις άγριες μάχες που δίνονται εκεί μέσα. Άξιοι και οι δύο, και αιωνία η μνήμη τους.\nΓια την ιστορία, είχα το βιβλίο στο ράφι επί χρόνια, δώρο κάποιου φίλου, με άκοπα ακόμη τα φύλλα, περιμένοντας την κατάλληλη στιγμή για να το ξεκινήσω – θέλει και άνεση χρόνου, με τις 500 πυκνοτυπωμένες σελίδες του. Κάλλιο αργά παρά ποτέ. Για όσους ενδιαφέρονται, η συγκεκριμένη μετάφραση κυκλοφόρησε το 1992 από τις εκδόσεις Ιδεόγραμμα με ΙSBN 960-7158-01-6. Δεν κυκλοφορεί πλέον, κι αν βρεθεί πουθενά – μάλλον δύσκολο – θα είναι σε μεταχειρισμένη μορφή.\nΝαί, εἶναι ἀπὸ τὰ ἀθανατα ἀναγνωσματα του Γένους μας. Ἀλλἀ, ποιός ἀσχολε[ςιται σήμερα μὲ αὐτά; Βλέπεις ὁτι ἡ Ὀρθόδοξη συγγένεια προσκρολυει σὲ ἄλλα. Ἀσήματα μέαν ἀλλὰ καθοριστικά...π.κ\n27 Αυγούστου 2021 - 1:20 μ.μ.


Σοσιαλιστική Προοπτική: Ηλεκτρονικός τζόγος Η διαπλοκή καλά κρατεί\nΗλεκτρονικός τζόγος Η διαπλοκή καλά κρατεί\nΣτην υπόθεση «φρουτάκια» έχουμε την πλήρη\nευθυγράμμιση της κυβέρνησης ΣΥΡΙΖΑ με\nτις πρακτικές των προηγούμενων κυβερνήσεων\nΗ εξέλιξη που είχαμε στο θέμα του ηλεκτρονικού τζόγου (τα γνωστά φρουτάκια) ήταν η εξής: η Επιτροπή Ελέγχου Παιγνίων και Εποπτείας ανέθεσε το κανονιστικό πλαίσιο των VLT (τα καταστήματα με τα «φρουτάκια») στην ίδια ιταλική εταιρεία που είχε κάνει τη σχετική μελέτη για την εγκατάστασή τους το 2011. Η εταιρεία θα λαμβάνει 600.000 ευρώ ανά εξάμηνο για όσο διάστημα διαρκεί η σύμβασή της με τον ΟΠΑΠ.\nΈχουμε δηλαδή στην ουσία τη συνέχεια της παλιάς διαπλοκής. Να θυμίσουμε ότι ο ΟΠΑΠ, αν και κερδοφόρος, παραδόθηκε από την κυβέρνηση Σαμαρά-Βενιζέλου στα συμφέροντα του μεγαλοεφοπλιστή Μελισσανίδη και των Τσέχων συνεταίρων του. Πρόσφατα μάλιστα αντικαταστάθηκε ο πρόεδρος της Επιτροπής Ελέγχου και Παιγνίων Γ. Στεργιώτης γιατί αρνιόταν να υιοθετήσει ένα «κανονιστικό πλαίσιο» το οποίο θα εξασφάλιζε πλήρη ασυδοσία στα καταστήματα ηλεκτρονικού τζόγου. Με το υπάρχον πλαίσιο πλέον θα μπορεί να ανοίγει ένα κατάστημα VLΤ ανά οικοδομικό τετράγωνο. Όπως ειπώθηκε χαρακτηριστικά, «ένας παίκτης θα μπορεί να βγαίνει απ’ το ένα κατάστημα και να μπαίνει στο άλλο». Στην Αττική μόνο προβλέπονται 600 μικρά καταστήματα VLT.\nΗ σύμβαση με την ιταλική εταιρεία υπογράφηκε πριν εκδικαστεί η προσφυγή που είχαν κάνει ενάντια στην απόφαση εγκατάστασης των καταστημάτων ο δήμος της Αθήνας και τρία μεγάλα καζίνο. Το στοιχείο αυτό επιβεβαιώνει τη δική μας πρόβλεψη, ότι τα «φρουτάκια» απειλούν με «καζινοποίηση» τις λαϊκές γειτονιές, δηλαδή να ρίξουν για τα καλά στον εφιάλτη του τζόγου όλο τον φτωχόκοσμο, και ειδικά στο λεκανοπέδιο. Τα καζίνο δεν έκαναν προσφυγή λόγω φυσικά της πολιτικοκοινωνικής αντίθεσης σε ένα τέτοιο ενδεχόμενο αλλά επειδή τα καταστήματα VLT τα ανταγωνίζονται, καθώς έχουν ακριβώς τον ίδιο ρόλο και την ίδια λειτουργία. Μόνο που τα καζίνο βρίσκονται σε σχετικά απομακρυσμένες απ’ τις πόλεις περιοχές και δεν σηκώνεται να πάει κάποιος εύκολα για να ρισκάρει τα χρήματά του, ιδιαίτερα αν δεν έχει πολλά. Ενώ τα «φρουτάκια» φέρνουν τον τζόγο των καζίνο μέσα στις γειτονιές.\nΗ κυβέρνηση ΣΥΡΙΖΑ αποδεικνύεται πιστός συνεχιστής όλων των «παραδόσεων» των προηγούμενων. Στον συγκεκριμένο τομέα, έχει τεράστια ευθύνη, γιατί ο τζόγος αποτελεί μεγάλο κίνδυνο στις σημερινές συνθήκες ιδιαίτερα για τις λαϊκές οικογένειες.\nΕτικέτες Επικαιρότητα, Πολιτική, Σ.Π. Απριλίου 2017\nΕυρετήριο Σοσιαλιστικής Προοπτικής Απριλίου 2017\nΣοσιαλιστική Προοπτική Απριλίου 2017\nΝα μην περάσει το νέο πετσόκομμα μισθών και συντάξεων\nΝΑ ΥΠΕΡΑΣΠΙΣΤΟΥΜΕ ΕΜΠΡΑΚΤΑ ΤΟ ΔΙΚΑΙΩΜΑ ΣΤΗ ΔΟΥΛΕΙΑ\nΟι ανάπηροι θέλουν στήριξη και όχι περικοπές\nΤο ξεπούλημα της Εθνικής Ασφαλιστικής\nO ΕΦΚΑ υπερχρεωμένος από την αρχή\nΗ καταστροφολογία των αφεντικών και οι προσλήψεις\n60 ΧΡΟΝΙΑ ΕΥΡΩΠΑΪΚΗ ΕΝΩΣΗ «ΕΠΑΝΕΚΚΙΝΗΣΗ» Ή ΔΙΑΛΥΣΗ;\nΞεπουλάνε τις βασικές μονάδες της ΔΕΗ\nΟΙ ΕΡΓΑΤΙΚΕΣ ΚΙΝΗΤΟΠΟΙΗΣΕΙΣ ΤΟΥ ΜΗΝΑ ΜΑΡΤΙΟΣ 2017\nΗ ΑΣΤΙΚΗ ΠΡΟΠΑΓΑΝΔΑ ΚΑΙ Ο ΕΡΓΑΖΟΜΕΝΟΣ ΕΛΛΗΝΙΚΟΣ ΛΑΟΣ\nΗ ΗΠΕΙΡΟΣ ΚΑΙ Η ΕΓΚΑΤΑΛΕΙΨΗ ΤΗΣ ΕΛΛΗΝΙΚΗΣ ΠΕΡΙΦΕΡ...\nΤΙ ΕΙΝΑΙ Η «ΟΙΚΟΝΟΜΙΑ ΤΟΥ ΔΙΑΜΟΙΡΑΣΜΟΥ»\nΟι εκπαιδευτικοί να εκλέγουν τον διευθυντή τους\nΤι συμβαίνει με την «αποσυμφόρηση των φυλακών»\nΟι φτωχοί γίνονται φτωχότεροι και στη Γερμανία\nΧωρίς τέλος τα «δωράκια» στους τραπεζίτες\nΤριπλάσιο του παγκόσμιου ΑΕΠ το χρέος\nΑπειλείται η εργατική τάξη από τα ρομπότ;


Ξενοδοχεία - Tillamook County\nΠού να μείνετε σε Tillamook County\nΤα πιο δημοφιλή ξενοδοχεία σε Πασίφικ Σίτι\nΦορ Σίστερς0,8 χιλιόμετρο από το κέντρο της πόλης\nΣορπάιν Βίλατζ1,7 χιλιόμετρα από το κέντρο της πόλης\nΦορ Σίστερς0,9 χιλιόμετρο από το κέντρο της πόλης\nΦορ Σίστερς0,7 χιλιόμετρο από το κέντρο της πόλης\nΣορπάιν Βίλατζ1,8 χιλιόμετρα από το κέντρο της πόλης\nΤα πιο δημοφιλή ξενοδοχεία σε Garibaldi\nΠανέμορφο σπίτι με θέα στον κόλπο κοντά σε ένα σκάφος εκτόξευσης - φιλικό προς το σκύλο!\nΤα πιο δημοφιλή ξενοδοχεία σε Rockaway Beach\nΜανχάταν Μπιτς2 χιλιόμετρα από το κέντρο της πόλης\nΜανχάταν Μπιτς1,7 χιλιόμετρα από το κέντρο της πόλης\nΜανχάταν Μπιτς7,5 χιλιόμετρα από το κέντρο της πόλης\nΜανχάταν Μπιτς1,6 χιλιόμετρα από το κέντρο της πόλης\nΜανχάταν Μπιτς1,8 χιλιόμετρα από το κέντρο της πόλης\nΕξερεύνηση: Tillamook County\nTillamook County: Κορυφαίες πόλεις\nΗ πόλη αυτή (Garibaldi) φημίζεται για τις ψαροταβέρνες της και την προκυμαία της, και προσελκύει τους επισκέπτες, με δημοφιλή αξιοθέατα όπως: Σιδηρόδρομος Oregon Coast Scenic Railroad και Μουσείο Garibaldi Museum.\nΗ πόλη αυτή (Rockaway Beach) φημίζεται για: τις παραλίες της, και διαθέτει πολλά αξιοθέατα όπως: Παραλία Rockaway Beach και Nehalem Bay State Park-Πάρκο.\nΗ πόλη αυτή (Tillamook) φημίζεται για τα μουσεία της και τις παραλίες της, και προσελκύει τους επισκέπτες, με δημοφιλή αξιοθέατα όπως: Tillamook Cheese Factory (τυροκομείο) και Μουσείο Αεροπορίας του Tillamook.\nΗ πόλη αυτή (Manzanita) φημίζεται για τις παραλίες της και τα καφέ της, και προσελκύει τους επισκέπτες, με δημοφιλή αξιοθέατα όπως: Nehalem Bay State Park-Πάρκο και Oswald West State Park-Πάρκο.\nTillamook County: Κορυφαία σημεία ενδιαφέροντος\nΠαραλία Rockaway Beach: Αν σας αρέσει η παραλία, επισκεφτείτε αυτό το μέρος που βρίσκεται 2,2 χλμ. από το κέντρο (Rockaway Beach). Απολαύστε το ηλιοβασίλεμα στην παραλία (Παραλία Nehalem Beach).\nNehalem Bay State Park-Πάρκο\nΑυτό το μέρος (Nehalem Bay State Park-Πάρκο) βρίσκεται 2,7 χλμ. από το κέντρο της πόλης (Manzanita), γι' αυτό σας προτείνουμε να το επισκεφτείτε κατά τη διάρκεια της διαμονής σας. Γιατί δεν κάνετε μια βόλτα στις όμορφες παραλίες, για να θαυμάσετε το ηλιοβασίλεμα, ενώ βρίσκεστε εδώ; Αν σας αρέσει εδώ (Nehalem Bay State Park-Πάρκο), σίγουρα θα λατρέψετε και τα ακόλουθα μέρη που είναι σε κοντινή απόσταση οδικώς: Oswald West State Park-Πάρκο και Hug Point State Park-Πάρκο.\nTillamook Cheese Factory (τυροκομείο)\nΑυτό το μέρος (Tillamook Cheese Factory (τυροκομείο)) βρίσκεται 3,1 χλμ. από το κέντρο της πόλης (Tillamook), γι' αυτό σας προτείνουμε να το επισκεφτείτε κατά τη διάρκεια της διαμονής σας. Σύμφωνα με τους ταξιδιώτες της Hotels.com, σε αυτό το φιλόξενο μέρος υπάρχουν πολλές όμορφες παραλίες. Επίσης, αφιερώστε λίγο χρόνο, για να εξερευνήσετε τα καταστήματα τυριών και τα άφθονα εστιατόρια. Αν επιθυμείτε να εξερευνήσετε ορισμένα από τα πάρκα εδώ (Tillamook), επισκεφτείτε τα ακόλουθα μέρη: Πάρκο Bayocean Peninsula County Park και Cape Meares State Park-Πάρκο.\nΑυτό το μέρος (Cape Meares-Φάρος) βρίσκεται 3,8 χλμ. από το κέντρο της πόλης (Κέιπ Μίαρς), γι' αυτό σας προτείνουμε να το επισκεφτείτε κατά τη διάρκεια της διαμονής σας. Γιατί δεν κάνετε μια βόλτα στις όμορφες παραλίες, για να θαυμάσετε το ηλιοβασίλεμα, ενώ βρίσκεστε εδώ; Σας αρέσουν οι βόλτες; Αν ναι, θα βρείτε σε κοντινή απόσταση με τα πόδια το ακόλουθο μέρος: Cape Meares State Park-Πάρκο.\nΑυτό το μέρος (Nestucca Bay National Wildlife Refuge-Καταφύγιο Άγριας Ζωής) βρίσκεται 17,8 χλμ. από το κέντρο της πόλης (Cloverdale), γι' αυτό σας προτείνουμε να το επισκεφτείτε κατά τη διάρκεια της διαμονής σας. Γιατί δεν κάνετε μια βόλτα στις όμορφες παραλίες, για να θαυμάσετε το ηλιοβασίλεμα, ενώ βρίσκεστε εδώ; Σας αρέσουν οι βόλτες; Αν ναι, θα βρείτε σε κοντινή απόσταση το ακόλουθο μέρος: Φυσική Περιοχή Cape Kiwanda State Natural Area.\nΜάθετε περισσότερα για: Tillamook County\nTillamook County - Πώς είναι αυτό το μέρος;\nTillamook County: Αυτό το μέρος είναι ιδανικό για εσάς που θέλετε να αποδράσετε. Ο χάρτης μας δείχνει όλα τα ξενοδοχεία στις περιοχές και στις γειτονιές γύρω από αυτό το μέρος (Tillamook County), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή.\nTillamook County - Ποια είναι τα καλύτερα μέρη για τη διαμονή σας;\nΑυτά είναι τα πέντε αγαπημένα καταλύματα των ταξιδιωτών μας σε αυτόν τον προορισμό (Tillamook County):\nΠασίφικ Σίτι: Inn at Cape Kiwanda\nΔωμάτια με ανέσεις με μπαλκόνια (Πασίφικ Σίτι)\nGaribaldi: Harborview Inn & RV Park\nTillamook: Three Arch Inn\nΔωμάτια με ανέσεις με μπανιέρες με υδρομασάζ (Tillamook)\nRockaway Beach: Tradewinds Motel\nΣε κοντινή απόσταση από: Παραλία Rockaway Beach\nTillamook County - Τι μπορείτε να κάνετε στη γύρω περιοχή;\n• Tillamook Cheese Factory (τυροκομείο) (7,4 χλμ. από το κέντρο της πόλης)\n• Μουσείο Αεροπορίας του Tillamook (5,4 χλμ. από το κέντρο της πόλης)\n• Σιδηρόδρομος Oregon Coast Scenic Railroad (16,4 χλμ. από το κέντρο της πόλης)\n• Μανζανίτα-Γήπεδο Γκολφ (31,5 χλμ. από το κέντρο της πόλης)\n• Μουσείο Tillamook County Pioneer Museum (6,6 χλμ. από το κέντρο της πόλης)\nTillamook County - Άλλα δημοφιλή σημεία ενδιαφέροντος\n• Φυσική Περιοχή Cape Kiwanda State Natural Area\nTillamook County - Τι μπορείτε να δείτε στη γύρω περιοχή;\n• Cape Meares-Φάρος (17,1 χλμ. από το κέντρο της πόλης)\n• Εθνικό Πάρκο Cape Lookout (19,4 χλμ. από το κέντρο της πόλης)\n• Δασικό Κέντρο Tillamook Forest Center (21 χλμ. από το κέντρο της πόλης)\n• Παραλία Rockaway Beach (22,4 χλμ. από το κέντρο της πόλης)\n• Nehalem Bay State Park-Πάρκο (29,4 χλμ. από το κέντρο της πόλης)\nTillamook County: Τα καλύτερα σημεία ενδιαφέροντος\nΦυσική Περιοχή Cape Kiwanda State Natural Area Ξενοδοχεία - Πασίφικ Σίτι\nΠαραλία Rockaway Beach Ξενοδοχεία - Rockaway Beach\nNehalem Bay State Park-Πάρκο Ξενοδοχεία - Manzanita\nTillamook Cheese Factory (τυροκομείο) Ξενοδοχεία - Tillamook\nCape Meares-Φάρος Ξενοδοχεία - Κέιπ Μίαρς


Στο Stickerman θα βρείτε διακοσμητικά παραβάν με Πόλεις του Κόσμου σε διαστάσεις που διαλέγετε εσείς.\nΔιαρρυθμίστε έξυπνα και διακοσμήστε ταυτόχρονα τον χώρο σας με παραβάν με Πόλεις του Κόσμου από το Stickerman.\nΤο παραβάν με Πόλεις του Κόσμου μπορεί να διαχωρίσει έναν ενιαίο χώρο δημιουργώντας έτσι την ψευδαίσθηση, ότι ο χώρος είναι διαιρεμένος και μεγαλύτερος. Στον Stickerman υπάρχει μεγάλη ποικιλία από παραβάν με Πόλεις του Κόσμου σε πρωτότυπα σχέδια.\nΧρησιμοποιώντας ένα παραβάν με Πόλεις του Κόσμου, μπορείτε να διακοσμήσετε:\nΜπορεί ένα παραβάν με Πόλεις του Κόσμου σήμερα να μην είναι απολύτως απαραίτητο, αλλά πόσες φορές μπορεί να το έχετε ζηλέψει βλέποντάς το σε έναν χώρο; Ο τρόπος που διαχωρίζει ένα παραβάν με Πόλεις του Κόσμου τον χώρο, αλλά και η εικόνα ή το ύφασμά του τραβάνε συνήθως το βλέμμα, κάνοντάς το να εστιάζετε πάνω του. Έτσι, το παραβάν με Πόλεις του Κόσμου αποτελεί έναν ωραίο τρόπο για να διακοσμήσετε μία γωνιά της κρεβατοκάμαράς σας ή οποιουδήποτε άλλου δωματίου θέλετε, προσφέροντάς σας παράλληλα τη δυνατότητα να εκμεταλλευτείται και τη χρηστική του αξία, εφόσον το χρειάζεστε.\nΣτο Stickerman θα βρείτε υφασμάτινα παραβάν με Πόλεις του Κόσμου σε διαστάσεις που διαλέγετε εσείς.\nΠαραβάν με Ροζ λουλούδια\nΔιακοσμήστε τον χώρο σας με Παραβάν με Ροζ λουλούδια από το Stickerman. Κάνε...


Το πρώτο μικρόφωνο στα Κύθηρα – Ελένη Χάρου\nτην 28 Μαρ, 2017 378\nΤο 1951 ο Μανώλης Δαπόντε έφερε το πρώτο μικρόφωνο στα Κύθηρα. Για πρώτη φορά χρησιμοποιήθηκε την 25η Μαρτίου του 1951 και η πρώτη ομιλία από μικροφώνου έγινε στην πλατεία της Χώρας με ομιλητή τον αείμνηστο Δημήτριο Στάη, πρόεδρο τότε της Κοινότητας Κυθήρων.\nΓια ενισχυτή ο Δαπόντε χρησιμοποίησε ένα ραδιόφωνο MORPHY. Το μεγάφωνο-κόρνα ανοιχτού χώρου, που ήταν αυτοσχέδιο από τενεκέ, τοποθετήθηκε πάνω σε ένα δέντρο. Αυτό το μικρόφωνο για την εποχή του ήταν μεγάλης ευαισθησίας και η ενίσχυση της φωνής στον ανοιχτό χώρο έκανε πολύ μεγάλη εντύπωση στον κόσμο που το δέχτηκε με μεγάλο ενθουσιασμό, διότι έλυνε ένα μεγάλο πρόβλημα σε πολυάνθρωπες συγκεντρώσεις, όπου ο ομιλητής ήταν υποχρεωμένος να ξεφωνίζει και οι περισσότεροι από το ακροατήριο δεν ακούγανε.\nΤο σύστημα αυτό το πρωτόγνωρο για τα Κύθηρα, ο Δαπόντε το πήγαινε και το χρησιμοποιούσαν στα πανηγύρια, στους χορούς και στο παζάρι του Ποταμού κάθε Κυριακή, όπου διαφήμιζε τα ραδιόφωνά του.\n(Φωτο Μανωλης Σοφιος)


Ολλανδία: Mάχη κατά του γκράφιτι με κάμερες αισθητήρων και drones - Σ.Ε.Π. Τραινοσέ\nΟλλανδία: Mάχη κατά του γκράφιτι με κάμερες αισθητήρων και drones\nΗ NS Netherlands Railways (ολλανδικοί σιδηρόδρομοι) συνεργάζεται με την αστυνομία για να βελτιώσει την πρακτική της κατά του γκράφιτι στα τρένα.\nΗ προτεινόμενη νέα μέθοδος επικεντρώνεται στη συλλογή όσο το δυνατόν περισσότερων πληροφοριών και στην έγκαιρη ανίχνευσή τους. Τα περισσότερα γκράφιτι δημιουργούνται στην πραγματικότητα όταν τα τρένα είναι ακίνητα και προκειμένου να είναι σε θέση να ανιχνεύσουν σε πρώιμο στάδιο ότι κάποιος βρίσκεται στο χώρο και παραμορφώνει τις αμαξοστοιχίες, δοκιμάζεται η χρήση καμερών και αισθητήρων.\nΗ NS έχει επίσης αναπτύξει μια νέα εφαρμογή για τους εργαζόμενους. Αυτό τους επιτρέπει να αναφέρουν αμέσως το γκράφιτι, μόλις το δουν. Οι αναφορές συγκεντρώνονται σε μια βάση δεδομένων και συνδέονται αυτόματα με τα υλικοτεχνικά δεδομένα των αμαξοστοιχιών. Αυτό καθιστά δυνατή, για παράδειγμα, την άμεση ανακάλυψη της ύποπτης τοποθεσίας της παραποίησης και την εφαρμογή πιο στοχευμένων μέτρων ασφαλείας εκεί. Φυσικά, αυτό δεν ισχύει μόνο για τα γκράφιτι αλλά και για τους βανδαλισμούς.\nΜε τη συλλογή και το συνδυασμό όλων των διαθέσιμων πληροφοριών, δημιουργείται μια εθνική βάση δεδομένων για τα γκράφιτι, η οποία αποτελείται ήδη από περισσότερες από 2 εκατομμύρια φωτογραφίες. Στόχος είναι να ληφθούν πληροφορίες για όλα τα γκράφιτι στα τρένα, για ύποπτες “σκηνές εγκλήματος” και να συνδεθούν με τους πιθανούς βάνδαλους. Έτσι ώστε αν κάποιος συλληφθεί κατά τη διάρκεια μιας παράνομης ενέργειας να μπορεί να τιμωρηθεί και για προηγούμενους βανδαλισμούς.\nΓια να γίνουμε ακόμη πιο συγκεκριμένοι, το έργο περιλαμβάνει τη χρήση καμερών με αισθητήρες που εκπέμπουν σήμα όταν βλέπουν κίνηση, ανιχνεύουν τον ήχο ενός δοχείου ή την απελευθέρωση χρώματος. Θα χρησιμοποιηθούν επίσης μη επανδρωμένα αεροσκάφη για τη λήψη εικόνων από ψηλά.\nΟ λόγος για αυτή τη μαζική ανάπτυξη δυνάμεων εξηγείται εύκολα. Το 2020, πάνω από 142.000 m2 γκράφιτι τοποθετήθηκαν στο εξωτερικό των τρένων, μια αύξηση 65% από το 2015. Αυτή η μορφή βανδαλισμού προκαλεί αυξανόμενη ενόχληση στους ταξιδιώτες: τα τρένα πρέπει να τίθενται εκτός λειτουργίας για καθαρισμό και, επομένως, δεν είναι χρησιμοποιήσιμα. Η ασφάλεια δεν πρέπει επίσης να παραβλέπεται. Ένα καθαρό τρένο κάνει τους επιβάτες να αισθάνονται πιο άνετα .


«Σκότωσα τη μάνα σου»: Ο Νορβηγός φέρεται να τηλεφώνησε στην κόρη της | Marathon Press\nΡαγδαίες είναι οι αποκαλύψεις αναφορικά με τη δολοφονία της 54χρονης στα Μεσκλά της Κρήτης, με πληροφορίες τοπικών ΜΜΕ να αναφέρουν πως ο Νορβηγός που συζούσε με το θύμα φέρεται να τηλεφώνησε από το κινητό τηλέφωνο της άτυχης γυναίκας με τη 16χρονη κόρη της.\n«Σκότωσα τη μάνα σου» φέρεται να είπε ο Νορβηγός στην έφηβη, όπως μεταδίδει η τοπική ιστοσελίδα zarpanews.gr.\nΟ πρώην σύντροφος της δολοφονημένης γυναίκας ενημέρωσε την αστυνομία για το περιστατικό.\nΟι Αρχές κάνουν αγώνα δρόμου για τον εντοπισμό του Νορβηγού, ο οποίος θεωρείται ο υπ’ αριθμόν ένα ύποπτος για τη δολοφονία της 54χρονης.\nΤα δύο παιδιά του θύματος παρακολουθούνται από ψυχολόγο μετά από την άγρια δολοφονία της μητέρας τους.\nΗ ιατροδικαστική εξέταση έδειξε πως η 54χρονη δέχτηκε πάνω από τέσσερις μαχαιριές πριν πέσει νεκρή.\nΠροηγούμενο άρθροΚορωνοϊός: 320 νέα κρούσματα\nΕπόμενο άρθροΗΠΑ: Ήρθη o αποκλεισμός στο Καπιτώλιο – Υπό έλεγχο η κατάσταση


ευανάγνωστο: Δευτέρα, Ιουλίου 25, 2011\nΑναρτήθηκε από evangello στις Δευτέρα, Ιουλίου 25, 2011\nΆντερ(οβγάλτη)ς Μπέρινγκ Μπρέιβικ - Δείτε ΣΥΓΚΛΟΝΙΣΤΙΚΕΣ φωτογραφίες από το νησί που πνίγηκε στο αίμα\nΣτους 85 ανεβάζει η αστυνομία τους νεκρούς στο νησί - 92 συνολικά\n- «Θα πεθάνουμε όλοι» ούρλιαζε ο δράστης του μακελειού στην Οτόγια\n- «Ένιωθα την ανάσα του, άκουγα τις μπότες του» δήλωσε νεαρός που σώθηκε\nΚάθε νέα πληροφορία που έρχεται στο φως από την πιο αιματηρή επίθεση που δέχτηκε η Νορβηγία μετά τον Β’ Παγκόσμιο Πόλεμο είναι πιο συγκλονιστική και πιο σοκαριστική από τις προηγούμενες.\nΟτόγια: Ένα νησί, καταπράσινο, ένας πραγματικός παράδεισμος. Ποτέ ξανά δε θα είναι ίδιο\nΚάθε πληροφορία αποκαλύπτει το μένος που είχε ο 32χρονος Άντερς Μπέρινγκ Μπρέιβικ, ο άνθρωπος που ομολόγησε πως είναι ο δράστης του μακελειού στο νησί και ο οποίος φαίνεται πως βρίσκεται πίσω και από την επίθεση στο κυβερνητικό κτίριο. Πρώτα, πυροδότησε τον εκρηκτικό μηχανισμό σε κυβερνητικό κτίριο στην καρδιά της νορβηγικής πρωτεύουσας και σκότωσε 7 ανθρώπους, ο άνδρας που επί ΔΥΟ ΩΡΕΣ πυροβολούσε και σκότωνε νεαρά παιδιά σε καμπ της νεολαίας του Εργατικού κόμματος στο νησί Οτόγια.\nΗ δικαστής Γρεβενών κα Μαρία Μαργαρίτη, εκδιώχθηκε κακήν κακώς από το δικαστικό σώμα, όταν έβγαλε στην φόρα παρτίδα κονδυλίων που προορίζονταν ως οικονομική ενίσχυση σε σεισμοπαθείς, τα οποία κατασπαράχθηκαν από κρατικούς και παρακρατικούς


Πώς ο Κριστιάνο Ρονάλντο διαχώρισε τον εαυτό του από τον υπόλοιπο κόσμο - Contra.gr - Live Sports Magazine\nΛΕΥΤΕΡΗΣ ΕΛΕΥΘΕΡΙΟΥ ΤΕΛ. ΑΝΑΝΕΩΣΗ: 13 Μαρ. 2019 | 12:44\nΤετρακόσιες ενενήντα μία (491). Τόσες ήταν οι λέξεις που είχαν γραφτεί το μεσημέρι της Τρίτης, 12 Μαρτίου, για τις μεγαλύτερες επιτυχίες της Ατλέτικο Μαδρίτης. Επί της ουσίας ήταν ο πρόλογος ενός θέματος που θα περιείχε τις 8+1 κορυφαίες στιγμές των 'ροχιμπλάνκος', προκειμένου να τιμηθούν για άλλη μία εντυπωσιακή πρόκριση στο Champions League. Ήταν τέτοια η βεβαιότητα, που είχε ζητηθεί άδεια για το συγκεκριμένο κείμενο τον Φλεβάρη, την επομένη του Ατλέτικο-Γιουβέντους 2-0. Η άδεια είχε δοθεί.\nΤα πρώτα λεπτά του ματς του Τορίνου έδιναν την εντύπωση ότι η Γιουβέντους θα μπορούσε να το κάνει. Ωστόσο, στη συγκεκριμένη περίπτωση έμοιαζε με ανεμογκάστρι. Θα περνούσε η ώρα, θα απογοητευόταν. Όποια επίθεση και να εξαπέλυε θα έπεφτε στο κενό. Στο τέλος, απέναντι σε μία αποκαμωμένη αντίπαλο, δεν θα έπαιρνε μόνο μία πρόκριση, αλλά και τη νίκη. Ο Κριστιάνο Ρονάλντο, που είχε δώσει το σύνθημα στους φίλους των 'μπιανκονέρι' να γεμίσουν το γήπεδο, θα έφευγε με την ουρά στα σκέλια, θα καταλάβαινε ότι σε άλλη ομάδα έπαιζε πέρυσι και άλλης ομάδας τη φανέλα φορά φέτος.\nΣτο τέλος, οι 491 λέξεις έγιναν παντελώς άχρηστες, όσο κι αν ουδόλως αμελητέα είναι η εν τω συνόλω παρουσία της Ατλέτικο. Μόνο που αυτό το βράδυ ο Κριστιάνο Ρονάλντο, με το χατ τρικ του, τις δύο κεφαλιές και το πέναλτι-γκολ πρόκρισης, απέδειξε πως έχει διαχωρίσει τον εαυτό του από τον υπόλοιπο κόσμο.\n> Έχει ήδη φτάσει τα 63 γκολ σε διπλά ματς και τελικούς στο Champions League. Πέτυχε το πρώτο γκολ του με αντίπαλο τη Ρόμα, στις 10 Απριλίου 2007, στη φάση των 8. Που σημαίνει ότι αρχής γενομένης από εκείνο το παιχνίδι, έχει παίξει 71 παιχνίδια. Το νούμερο θυμίζει Γκερντ Μίλερ στην εθνική Γερμανίας (68 γκολ σε 62 ματς) μόνο που είναι ακόμα πιο αδιανόητο, υπό την έννοια ότι το 95% των παιχνιδιών ήταν κρίσιμα, ενώ έχει πετύχει γκολ που είτε χαρίζουν είτε δεν στερούν τίτλους.\n> Νικάει πάντοτε την Ατλέτικο Μαδρίτης. Για την ακρίβεια, της έχει βάλει 8 γκολ σε πέντε παιχνίδια, μην υπολογίζοντας το πέναλτι στη διαδικασία του τελικού του 2016. Για να καταλάβει κάποιος το μέγεθος, ο Λιονέλ Μέσι δεν είχε τελική προσπάθεια στο 'Βιθέντε Καλντερόν' δις: στον προημιτελικό του 2014 και στον προημιτελικό του 2016. Ο Μέσι δεν έχει σκοράρει καν σε παιχνίδι κόντρα στην Ατλέτικο στη φάση των νοκ άουτ του Champions League. Ο Ρονάλντο έχει νικήσει την Ατλέτικο στον τελικό του 2014, στους προημιτελικούς το 2015, στον τελικό του 2016, στους ημιτελικούς του 2017.\n> Έφτασε τα 8 χατ τρικ στο Champions League, ισοφαρίζοντας τον Λιονέλ Μέσι. Η διαφορά είναι ότι ο Κριστιάνο έχει 4 χατ τρικ σε νοκ άουτ παιχνίδια, σε αντίθεση με τον Αργεντινό, που έχει 2.\n> Παραμένει ο μόνος ποδοσφαιριστής που έχει σκοράρει σε τρεις διαφορετικούς τελικούς Champions League, άλλωστε δεν άλλαξαν πολλά πράγματα από το 2017.\n> Έχει 124 γκολ σε 166 συμμετοχές στο Champions League. Το πρώτο του το σκόραρε στην 30ή συμμετοχή του στη διοργάνωση, οπότε το ρεκόρ του σε 137 ματς επιδέχεται κάθε πομπώδη χαρακτηρισμό που μπορεί να του αποδοθεί.\n> Είναι ο γηραιότερος ποδοσφαιριστής που έχει σκοράρει χατ τρικ στο Champions League. Την Τρίτη συμπλήρωσε 35 μέρες στο 34ο έτος της ηλικίας του. Που σημαίνει ότι πέρασε τον Κλαούντιο Πιζάρο, ο οποίος ήταν 34 ετών και... 34 ημερών όταν έκανε χατ τρικ στο 6-1 της Μπάγερν επί της Λιλ, στις 7 Νοεμβρίου του 2011. Χειρουργός ακόμα και άθελά του.\n> Ήταν ο αρχηγός της εθνικής Πορτογαλίας που κατέκτησε το Euro 2016, το μόνο διεθνή τίτλο της.\n> Έχει φτάσει και παίξει σε 6 τελικούς Champions League, μόνο ο Έκτορ Φρανσίσκο Χέντο της Ρεάλ έχει τους ίδιους στο Κύπελλο Πρωταθλητριών. Είναι ασφαλές να χρησιμοποιήσουμε το επίρρημα 'μάλλον' και να προσθέσουμε το 'θα τον περάσει'.\n> Είναι ο έκτος παίκτης από τότε που παίζεται ποδόσφαιρο που έφτασε τα 700 γκολ στην καριέρα του.\nΑυτά είναι μόνο κάποιοι από τους λόγους που ο Κριστιάνο Ρονάλντο έχει διαχωρίσει τον εαυτό του από τον υπόλοιπο ποδοσφαιρικό κόσμο. Από την ιστορία του Πατρίς Εβρά με το κουνουπίδι στον ατμό, όταν τον κάλεσε στο σπίτι του για να φάνε, ενώ μετά το γεύμα του πρότεινε να παίξουν χαλαρό ποδόσφαιρο, ως το αλαβάστρινο σώμα και την προσήλωση, το φρένιασμα με το οποίο αντιμετωπίζει αυτά τα ματς, ο Κριστιάνο Ρονάλντο είναι πρώτος στην κατηγορία 'καλύτερος ποδοσφαιριστής όλων των εποχών που τον μισεί ο κόσμος'.\nΠρέπει να του αποδοθεί ότι, σε μία εποχή που στο ποδόσφαιρο μεγαλουργεί ο καλύτερος παίκτης του, εκείνος, δηλαδή, που παίζει, ο Ρονάλντο είναι στ' αλήθεια μία περίπτωση που θα πρέπει να απασχολήσει άπαντες. Ούτε ο Ράφα Ναδάλ μοιάζει να έκανε τόση προσπάθεια όση ο ίδιος για να καλύψει το χάντικάπ του από τον Λιονέλ Μέσι, στην περίπτωση της δικής του κόντρας με τον Ρότζερ Φέντερερ.\nΚι εν τω μεταξύ, είναι ένας πολίτης του κόσμου. Ακόμα και παρά τα 9 χρόνια στη Ρεάλ Μαδρίτης, παρά το ότι ήταν ο πιο τέλειος αθλητής που προπόνησε ο Άλεξ Φέργκιουσον, ο Ρονάλντο δεν διστάζει να φεύγει, να αλλάζει περιβάλλοντα, να κερδίζει το σεβασμό παγκοσμίως. Όταν ολόκληρη Γιουβέντους έκανε μία πρόταση την οποία ούτε η ίδια πίστευε ότι θα αποδεχθεί και ο ίδιος απάντησε θετικά, αυτό είναι μόνο ένα δείγμα του διαμετρήματός του.\nΟ κορυφαίος σκόρερ στην ιστορία της Ρεάλ Μαδρίτης, ο κορυφαίος παίκτης της κατά πάσα πιθανότητα, αποδεικνύεται ένα ανήσυχο πνεύμα, που διαπρέπει σε τρία εντελώς διαφορετικά μεταξύ τους κλίματα\nΚαι τώρα, ενώ οι αριθμοί δείχνουν ότι μοιάζει να βρίσκεται στο λυκόφως της καριέρας του, ο Ρονάλντο διαψεύδει πανηγυρικά και καθημερινά όλο τον κόσμο. Με αποτέλεσμα, μία ανθυπολεπτομέρεια της μεγαλειώδους ποδοσφαιρικής υπόστασης, 491 λέξεις που ποτέ δεν θα βρουν το δρόμο τους προς τη δημοσίευση...


Βούζας: Στην ευρωπαϊκή ελίτ ο Ολυμπιακός - Αθλητισμός - Νέα Κρήτη\nΤώρα διαβάζετε: Βούζας: Στην ευρωπαϊκή ελίτ ο Ολυμπιακός\nΒούζας: Στην ευρωπαϊκή ελίτ ο Ολυμπιακός\nΙκανοποιημένος σε γενικές γραμμές από την απόδοση των παικτών του, αν και παραδέχθηκε ότι θα προτιμούσε ένα αποτέλεσμα με μηδέν παθητικό, παρουσιάστηκε μετά το παιχνίδι με την Μπεσίκτας (1-1) ο Βασίλης Βούζας.\nΟ τεχνικός του Ολυμπιακού εξέφρασε την άποψη ότι η εικόνα της ομάδας επιβεβαιώνει ότι μπορεί να παίξει καλό ποδόσφαιρο και ότι απέδειξε «απέναντι σε αντίπαλο με τριπλάσιο μπάτζετ» όπως είπε, ότι ανήκει στην ευρωπαϊκή ελίτ.\nΚατά τ' άλλα, απέφυγε να ρίξει το φταίξιμο στον Λεάλι για το σημαντικό λάθος του, ενώ σημείωσε για τον Καμπιάσο ότι «είναι επαγγελματίας και έδειξε πως μπορεί να σταθεί σε ματς υψηλών απαιτήσεων».\nΑναλυτικά όσα είπε ο Βούζας\nΓια το λάθος του Λεάλι και την τακτική του αγώνα: «Όπως είπατε και εσείς μέχρι τότε δεν είχαμε δεχθεί καμία απειλή. Τακτικά ήμασταν πολύ καλά οργανωμένοι. Προσεγγίσαμε το παιχνίδι σωστά παρότι όπως είδαμε στο β' μέρος η Μπεσίκτας χρησιμοποιεί την κατοχή για να αποσυντονίσει τον αντίπαλο. Στο σημείο που δεχθήκαμε το γκολ επηρέασε αρκετά την συγκέντρωση και την αυτοπεποίθησή μας. Ο αντίπαλος με την κατοχή μπάλας έγινε πιο απειλητικός και έκανε επιθέσεις με διάφορους τρόπους».\nΓια τον Καμπιάσο: «Νομίζω ότι η παρουσία του ήταν θετική και δεν μιλάω μόνο για το γκολ. Συνολικά για το πως λειτούργησε. Είναι ένας επαγγελματίας και πολύ καλός παίκτης που για 70 λεπτά έδειξε πως μπορεί να σταθεί σε ματς υψηλών απαιτήσεων. Και αυτό παρότι δεν είχε αγωνιστικά λεπτά».\nΓια το στήσιμο του Ολυμπιακό και αν αδίκησε τον εαυτό του: «Εάν αφαιρέσουμε το λάθος που έγινε, νομίζω γενικά η εικόνα της ομάδας και η προσπάθεια όλη δικαιώνει όσους θεωρούν πως η ομάδα μπορεί να παίξει καλό ποδόσφαιρο απέναντι σε πολύ καλές ομάδες όπως η Μπεσίκτας. Είμαι αρκετά ευχαριστημένος από τους παίκτες. Έβγαλαν αντίδραση, στάθηκαν με αξιώσεις και σε κανένα σημείο δεν έδειξαν πως υπολείπονται των αντιπάλων τους».\nΓια το επιθετικό κομμάτι και τις λίγες φάσεις του Ολυμπιακού: «Εάν δούμε και την συνολική απόδοση της άλλης ομάδας σίγουρα θα έπρεπε να κάνουμε κάτι καλύτερο. Εγώ είμαι πολύ λίγο χρόνο στην ομάδα. Δεν μπορώ να κάνω κάτι γι' αυτό. Νομίζω και κατοχή είχαμε και μπροστά βγήκαμε. Νομίζω ότι υπάρχει βελτίωση και με δουλειά και τακτική προσέγγιση μπορούμε να δούμε πιο καλές πρωτοβουλίες».\nΓια την εικόνα του Λεάλι: «Νομίζω ότι με εξαίρεση αυτό το λάθος η παρουσία του Λεάλι ήταν καλή. Θα πρέπει να το διαχειριστούμε. Το θέμα είναι πως σε αυτό το επίπεδο το οποιοδήποτε λάθος μπορεί να το πληρώσεις».\nΓια το αν το 1-1 δίνει προβάδισμα στη Μπεσίκτας: «Θα προτιμούσα ένα αποτέλεσμα χωρίς να δεχθούμε ένα τέρμα. Σίγουρα έχει ένα πλεονέκτημα η Μπεσίκτας αλλά θα έχει ένα παραπάνω άγχος γιατί θα θέλει να σκοράρει και να παίξει καλά μπροστά από το κοινό της. Θα δούμε το πως θα διαχειριστούμε το ματς αυτό. Σήμερα εμείς πάντως δείξαμε πως ανήκουμε στην ευρωπαϊκή ελίτ έτσι όπως αντιμετωπίσαμε έναν αντίπαλο με τριπλάσιο μπάτζετ και άλλες δυνατότητες».\nΓια τη συνέχεια και τη στήριξη του κόσμου: «Είναι σίγουρο ότι πιστεύω στις δυνατότητες των παικτών. Θεωρώ ότι πρέπει να ενεργοποιηθούν όλοι οι παίκτες όπως έχω ήδη πει. Όπως ο Καμπιάσο. Με δουλειά και βρίσκοντας αυτοπεποίθηση στόχος είναι να είμαστε μέσα στους τρεις στόχους και του τίτλους που μπορούμε να κυνηγήσουμε. Παράλληλα να παίξουμε ποδόσφαιρο κατοχής και κυριαρχίας. Καλό ποδόσφαιρο για τον κόσμο μας που ήρθε σήμερα εδώ και μας συμπαραστάθηκε με σωστό τρόπο. Θα προσπαθήσουμε να τον ευχαριστήσουμε με την εκπλήρωση των στόχων μας».\nΓια την αναγκαστική αλλαγή του Μποτία: «Ναι, έχετε δίκιο. Δεν ήταν προγραμματισμένη η αλλαγή του Μποτία. Άλλαξε και την προσέγγισή μας για μετά. Συμβαίνουν και αυτά. Αρκετοί παίκτες έχουν παίξει πολύ και δίχως το ανάλογο ροτέισον. Αλλιώς το σχεδιάζαμε και αλλιώς μας βγήκε. Ίσως και να μην άλλαζε κάτι μετά το λάθος. Ίσως να έπρεπε να ήμασταν πιο ανταγωνιστικοί. Παίζαμε πίσω από την μπάλα και αυτό επιβάρυνε κάποιους παίκτες όπως τον Μανθάτη και τον Φορτούνη».\nΓια το δικό του πρώτο ματς και συναισθήματά του για τη συνέχεια: «Σίγουρα αισθάνομαι πολύ χαρούμενος. Πρέπει να ευχαριστήσω και τον κόσμο για την συμπαράσταση. Πρέπει να σκεφτούμε το επόμενο ματς. Δεν έχουμε περιθώρια. Είναι μία δύσκολη περίοδος διότι έχουμε σερί αγώνες και κούραση. Να σταματήσουν οι όποιοι πανηγυρισμοί και να δούμε τον Ατρόμητο. Θεωρώ ότι είναι θετική η πρώτη μου παρουσία αλλά υπάρχει και συνέχεια και ελπίζω να πάμε καλύτερα».


Ερντογάν από ΟΗΕ: Δεν έχουμε πρόοδο στο Κυπριακό λόγω της στάσης των Ελληνοκύπριων - CNN.gr\nΕρντογάν από ΟΗΕ: Δεν έχουμε πρόοδο στο Κυπριακό λόγω της στάσης των Ελληνοκύπριων\nΤρίτη, 24 Σεπτεμβρίου 2019 19:24\n«Εδώ και 50 χρόνια δεν σημειώθηκε κάποια πρόοδος στις διαπραγματεύσεις για επίλυση του Κυπριακού εξαιτίας της άδικης και ασυμβίβαστης στάσης που κρατούν οι Ελληνοκύπριοι» δήλωσε από το βήμα του ΟΗΕ, ο Τούρκος πρόεδρος Ταγίπ Ερντογάν.\nΣε δηλώσεις του κατά τη διάρκεια της 74η Γενικής Συνέλευσης του ΟΗΕ, στη Νέα Υόρκη, ο Τούρκος πρόεδρος επανέλαβε για ακόμη μια φορά την αποφασιστικότητα της Τουρκίας να υπερασπιστεί τα δικαιώματα και τα συμφέροντα των Τούρκων και των Τουρκοκύπριων όσον αφορά τον ενεργειακό πλούτο στο νησί και την ανατολική Μεσόγειο.\nΣημείωσε ότι «όπως υπερασπιζόμαστε τα δικά μας συμφέροντα ως Τουρκία, έτσι θα συνεχίσουμε με την ίδια αποφασιστικότητα να προστατεύουμε και τα δικαιώματα των Τουρκοκύπριων. Είμαστε ανοιχτοί σε win-win προτάσεις».\nΠρόσθεσε ότι η τουρκική πλευρά παραμένει ανοικτή σε εποικοδομητικό διάλογο με στόχο την επίλυση του Κυπριακού.\nΣτα υπόλοιπα σημεία της ομιλίας του, ο Ερντογάν είπε:\n«Η Τουρκία είναι η πιο γενναιόδωρη χώρα στον κόσμο, σε ότι αφορά την ανθρωπιστική δράση, καθώς φιλοξενεί τον μεγαλύτερο αριθμό ξεριζωμένων σε παγκόσμια κλίμακα. Φιλοξενούμε 5 εκατομμύρια πρόσφυγες, οι οποίοι έχουν φύγει από τις χώρες τους λόγω των συγκρούσεων και της πείνας. Αυτός ο αριθμός είναι μεγαλύτερος από τον πληθυσμό 29 πολιτειών των ΗΠΑ.\nΤο 2019, η Τουρκία διέσωσε 32.000 παράνομους μετανάστες, που πνίγονταν στη θάλασσα και επαναπάτρισε 58.000, στους οποίους δεν περιλαμβάνονταν Σύριοι. Η διασφάλιση της ειρήνης στα σύνορα Τουρκίας – Συρίας, θα επιτρέψει τον επαναπατρισμό 3 εκατομμυρίων Συρίων από την Τουρκία και την Ευρώπη.\nΗ τρομοκρατική οργάνωση PKK δρα υπό τη συγκάλυψη των Συριακών Δημοκρατικών Δυνάμεων στη Βόρεια Συρία. Αυτή η κατάσταση πρέπει να αντιμετωπιστεί για την ασφάλεια της περιοχής\nΚαλούμε τις χώρες – μέλη του ΟΗΕ να στηρίξουν τις προσπάθειες της χώρας μας, προς τη διασφάλιση της ασφάλειας στη Συρία και στην Ιντλίμπ, ώστε να αποφευχθεί η μετανάστευση και οι σφαγές ανθρώπων».\nΠαράλληλα, τόνισε ότι είτε όλες οι χώρες θα πρέπει να είναι ελεύθερες να χρησιμοποιήσουν πυρηνική ενέργεια, είτε αυτή θα πρέπει να απαγορευτεί τελείως.\nΟ Ερντογάν είπε ότι οι «ανισότητες» μεταξύ των χωρών που διαθέτουν πυρηνική ενέργεια και των υπολοίπων υπονόμευουν τις παγκόσμιες ισορροπίες. «Η κατοχή πυρηνικής ενέργειες είτε θα πρέπει να απαγορευτεί σε όλους, είτε να επιτραπεί σε όλους», τόνισε.\nΚΟΣΜΟΣ\t· ΡΕΤΖΕΠ ΤΑΓΙΠ ΕΡΝΤΟΓΑΝ\t· ΟΗΕ\t· ΤΟΥΡΚΙΑ\t· ΚΥΠΡΙΑΚΟ


Άγριο έγκλημα στον Πειραιά: Συγκάτοικος του θύματος ο δράστης - Έγκλημα - Athens magazine\nΒρέθηκε το όπλο του δράστη\nΕξιχνιάστηκε από την Υποδιεύθυνση Ασφάλειας Πειραιά της Διεύθυνσης Ασφάλειας Αττικής η υπόθεση ανθρωποκτονίας 35χρονου αλλοδαπού υπήκοου Υεμένης που διαπράχθηκε πρωινές ώρες του Σαββάτου 17 Οκτωβρίου στον Πειραιά. Το θύμα είχε βρεθεί στο δρόμο, έχοντας πολλαπλά τραύματα προκληθέντα από μαχαίρι.\nΑστυνομικοί της Άμεσης Δράσης, που έσπευσαν άμεσα στο σημείο, εντόπισαν τον 43χρονο αλλοδαπό υπήκοο Ιορδανίας, που όπως εξακριβώθηκε επρόκειτο για τον δράστη της ανθρωποκτονίας και τον συνέλαβαν. Πλησίον του σημείου που διαπράχθηκε η εγκληματική πράξη, βρέθηκε και κατασχέθηκε μαχαίρι μήκους 25 εκατοστών, το οποίο διαπιστώθηκε ότι επρόκειτο για το μαχαίρι που χρησιμοποίησε ο κατηγορούμενος.\nΌπως προέκυψε από την έρευνα, ο δράστης και το θύμα γνωρίζονταν και χρησιμοποιούσαν αμφότεροι περιστασιακά, εγκαταλελειμμένο περίπτερο ως κατοικία. Ο κατηγορούμενος, με τη σε βάρος του σχηματισθείσα δικογραφία για ανθρωποκτονία με δόλο, παράβαση της νομοθεσίας περί Όπλων και περί Εξαρτησιογόνων Ουσιών, οδηγήθηκε στον εισαγγελέα Πλημμελειοδικών Πειραιά.\nΣτη συνέχεια, η σορός μεταφέρθηκε στο Τζάνειο νοσοκομείο για τη διενέργεια νεκροψίας νεκροτομής.\nΔιαβάστε στο Athensmagazine.gr για το πτώμα που βρέθηκε στην Λούτσα.\nΤραγική κατάληξη είχε η συμπλοκή δυο αλλοδαπών στη συμβολή των οδών Βασιλέως Γεωργίου και Εθνικής Αντιστάσεως στο κέντρο του Πειραιά, το πρωί του Σαββάτου.\nΤραγωδία στον Παρνασσό: Νεκρός 49χρονος που πήγε να κόψει ξύλα\nΩστόσο παραγγέλθηκε νεκροψία - νεκροτομή προκειμένου να εξακριβωθούν τα ακριβή αίτια που έκοψαν τόσο ξαφνικά και πρόωρα το νήμα της ζωής του, όπως μεταδίδει το lamiareport.gr.


PATRINAKI: ΤΙ ΔΗΛΩΣΕ Ο ΠΡΩΘΥΠΟΥΡΓΟΣ ΑΛΕΞΗΣ ΤΣΙΠΡΑΣ ΓΙΑ ΤΟΝ ΤΕΛΙΚΟ ΤΟΥ ΚΥΠΕΛΟΥ ΜΕΤΑΞΥ ΠΑΟΚ - ΑΕΚ !!!\nΤΙ ΔΗΛΩΣΕ Ο ΠΡΩΘΥΠΟΥΡΓΟΣ ΑΛΕΞΗΣ ΤΣΙΠΡΑΣ ΓΙΑ ΤΟΝ ΤΕΛΙΚΟ ΤΟΥ ΚΥΠΕΛΟΥ ΜΕΤΑΞΥ ΠΑΟΚ - ΑΕΚ !!!\nΣτους δύο τίτλους που δικαιούνταν η ομάδα του ΠΑΟΚ αναφέρθηκε ο Πρωθυπουργός Αλέξης Τσίπρας, στις δηλώσεις του μετά το τέλος του τελικού.\n«Αισθανόμουν ότι η ομάδα είναι ανεβασμένη, και ήταν τόσο ενωμένη στον στόχο. Το έχω πει με λίγο υπερβολικό τρόπο ότι πάμε για το Κύπελλο, αλλά είχαμε αυτό το συναίσθημα. Βλέπουμε το ποδόσφαιρο και βλέπουμε ότι η ομάδα μας άξιζε δύο τίτλους. Βεβαίως ξεκινήσαμε νευρικά, σκοράραμε, δεχθήκαμε το περίεργο γκολ και όποια ομάδα έβαζε το δεύτερο θα μπορούσε να κερδίσει», δήλωσε ο Πρωθυπουργος.\nΣτη συνέχεια, επισήμανε:\n«Ο Ευκλείδης ήθελε πολύ να κάνουμε το δώρο των 1000 Ε στον κάθε φύλαθλο του ΠΑΟΚ και μπορώ να πω ότι τα καταφέραμε και χθες τους είπα μια κουβέντα: "αύριο θα κερδίσει η ψυχολογία και να παίξετε για να πάρουμε τον τίτλο". Να ευχαριστήσω όσους έχουν δουλέψει, όλα τα γραφεία, τους ποδοσφαιριστές, τους φιλάθλους που πήγαν στην προπόνηση και στήριξαν τα παιδιά. Ήμασταν μια μεγάλη οικογένεια.\nΑναρτήθηκε από Patrinaki στις 7.5.17\nΧάθηκε σκυλί από την περιοχή του κέντρου του Αργοστολίου\nΗ κρίση στην Ιταλία μπορεί να οδηγήσει στην καταστροφή της ΕΕ (National interest)


Στην τελική ευθεία το γήπεδο του Αγίου Κωνσταντίνου - Αγρινιο | RED LINE\nRED LINE › Αγρινιο › Στην τελική ευθεία το γήπεδο του Αγίου Κωνσταντίνου\n2017-05-26 08:30:00 EEST\nΟλοκληρώθηκε η διαδικασία δημοπράτησης του έργου «ΣΥΝΤΗΡΗΣΗ – ΑΝΑΚΑΤΑΣΚΕΥΗ ΓΗΠΕΔΟΥ ΑΓΙΟΥ ΚΩΝΣΤΑΝΤΙΝΟY». Το έργο, προϋπολογισμού 700.000 ευρώ με ΦΠΑ,προβλέπει την ανακαίνιση των αποδυτηρίων που βρίσκονται κάτω από τις κερκίδες του γηπέδου συνολικής επιφάνειας περίπου 200 m2. Στον αγωνιστικό χώρο θα τοποθετηθεί νέος τεχνητός χλοοτάπητας τελευταίας γενιάς. Στο νότιο τμήμα του γηπέδου θα κατασκευασθεί νέα περίφραξη ενώ εσωτερικά του γηπέδου, και ειδικότερα στο βόρειο και δυτικό τμήμα, θα κατασκευασθεί περίφραξη μέσου ύψους 1,60m.\nΟ Δήμαρχος Αγρινίου Γιώργος Παπαναστασίου αναφερόμενος στη σημασία του έργου τόνισε: «Με την ανακατασκευή του Γηπέδου του Αγίου Κωνσταντίνουαποδεικνύουμε ότι η δημιουργία υποδομών για τον αθλητισμό της νεολαίας αποτελεί πρώτη προτεραιότητα για τη Δημοτική Αρχή.Εγώ και οι συνεργάτες μου δουλεύουμε αθόρυβα, με στόχευση και πρόγραμμα. Στις όποιες προκλήσεις απαντάμε με έργα. Και προειδοποιούμε. Δεν θα αφήσουμε κανέναν πόρο να χαθεί από την πόλη. Δεν θα επιτρέψουμε να στερηθεί το Αγρίνιο όλα αυτά που δικαιούται.\nΗ ανακατασκευή του Γηπέδου του Αγίου Κωνσταντίνου υπήρξε προεκλογική μας δέσμευση.Η αντίστροφη μέτρηση για την παράδοση του έργου ξεκίνησε. Οι Αγρινιώτες θα μπορούν να χαρούν ένα σύγχρονο, υψηλών προδιαγραφών, κυρίως όμωςλειτουργικό γήπεδο. Και όλα αυτά αποκλειστικά και μόνο με χρήματα του Δήμου Αγρινίου».


HIT AND WRITE...: Μπλοκάρισμα τραπεζών στη Θεσσαλονίκη\nΤην Κυριακή 25/1 βγάλαμε εκτος λειτουργίας με την χρήση αφρού πολυουραιθάνης 15 ΑΤΜ υποκαταστημάτων τραπεζών στο κέντρο και στην περιφέρεια της Θεσσαλονίκης . Η δράση αυτή έγινε σε ένδειξη αλληλεγγύης με όσους συνελήφθησαν κατα την διάρκεια της εξέγερσης του Δεκέμβρη.\nΟι τράπεζες διακινώντας το χρήμα ως τοκογλύφοι, μαζι με το κράτος, αποτελούν τους νόμιμους ληστές αναπαράγωντας έτσι ένα καθεστώς εκμετάλλευσης που μας βρίσκει ενάντιους και γιαυτό έγιναν στόχος μας. Αφιερώνουμε την πράξη αυτή σε όσους βρίσκονται στην φυλακή για την επιλογή τους να κινηθούν επιθετικά προς το σύστημα της εκμετάλλευσης και του θανάτου.\nΣαμποτέρ για την αλληλεγγύη στους συλληφθέντες της εξέγερσης\nΑναρτήθηκε από bellum perpetuum στις 7:23 π.μ.


Π.Λαφαζάνης:«Εναλλακτική λύση, υπήρχε, υπάρχει και θα υπάρχει» | The Indicator\nΠ.Λαφαζάνης:«Εναλλακτική λύση, υπήρχε, υπάρχει και θα υπάρχει»\n31 Αυγούστου 2015 • Ώρα δημοσίευσης: 12:36 μμ\nMιλώντας στον ραδιοφωνικό σταθμό «Παραπολιτικά», o πρόεδρος της Λαϊκής Ενότητας έκανε ευθεία επίθεση στον Αλέξη Τσίπρα, χαρακτηρίζοντας ως απαράδεκτη την μνημονιακή στροφή του Αλέξη Τσίπρα τονίζοντας ότι «δυστυχώς ο κ. Τσίπρας με την πολιτική του αποφάσισε να συνομολογήσει το τρίτο μνημόνιο και πέρασε στην αντίπερα όχθη, εμείς δεν μπορούσαμε να συνυπάρχουμε σε αυτό το σχήμα».\nΟ κ.Λαφαζάνης σημείωσε ότι «εναλλακτική λύση, υπήρχε, υπάρχει και θα υπάρχει, είναι η έξοδος από την ευρωζώνη και το πέρασμα στο εθνικό νόμισμα»,προσθέτοντας πως «αν περιμένουμε από τρίτους να βγάλουν το φίδι από την τρύπα για μας είναι πολύ μεγάλο λάθος. Θα βρούμε συμμάχους και χρηματοδοτήσεις εάν κάνουμε το βήμα. Εμείς πρώτα απ’ όλα πρέπει να το κάνουμε και να βγούμε μπροστά, αν δεν το κάνουμε εμείς, κανείς δεν θα το κάνει για μας».\nΕπίσης, ο κ.Λαφαζάνης αναφερόμενος στις προσδοκίες που έχει εν΄όψει της εκλογικής αναμέτρησης, δήλωσε ότι στόχος του κόμματός του είναι να γίνει τρίτη δύναμη εντός κοινοβουλίου εκτιμώντας ότι Ν.Δ. και ΣΥΡΙΖΑ δεν θα μπορέσουν να συγκεντρώσουν μεγάλα ποσοστά και το μετεκλογικό τοπίο θα έχει ανατροπές.\nΟ επικεφαλής της Λαϊκής Ενότητας συνέχισε υπογραμμίζοντας ότι «είχαμε συμφωνήσει να βγάλουμε τη χώρα από τα μνημόνια και τα αντιλαϊκά μέτρα, αλλά ο Αλέξης Τσίπρας την τελευταία στιγμή έκανε την στροφή» και συμπλήρωσε: Οι αποφάσεις του ΣΥΡΙΖΑ ήταν να μείνουμε στην Ευρώπη, όχι όμως πάση θυσία. Το να μείνουμε στο ευρώ ήταν επιλογή… μένουμε πάση θυσία».\nΑπατώντας στην κριτική που ασκείτε στην εναλλακτική πρόταση της ΛΑΕ, εκτίμησε ότι οι καταθέσεις αυτή τη στιγμή χάνονται από την τράπεζα κι όχι όταν θα πάμε σε ένα άλλο νόμισμα. «Κι αν συνεχίσουμε με τα μνημόνια, θα εξανεμιστούν όλες οι καταθέσεις. Ο λαός πληρώνει για τις τράπεζες. Ό,τι μας δίνουν οι δανειστές για να δώσουμε στις τράπεζες, κάποια στιγμή θα τα επιστρέψουμε στους δανειστές. 50 δισεκατομμύρια δώσαμε πριν από λίγο στις τράπεζες και τώρα θα δώσουν άλλα 20 ή 30 δισεκατομμύρια από το δημόσιο για να σωθούν και πάλι οι τράπεζες.Τα μνημόνια είναι καταστροφικά. Δεν θα μείνει τίποτα».\nΈσπευσε,δε, να τονίσει ότι η Λαϊκή ενότητα δεν θα πάρει ούτε ένα ευρώ από τον πολίτη, ενώ θα στηρίξει τις αποταμιεύσεις, τις καταθέσεις και τα περιουσιακά στοιχεία.\n«Τώρα τα ξεπουλάνε όλα. Και τον δημόσιο πλούτο και τα χρήματα του κάθε νοικοκυριού. Στόχος τους είναι να μην υπάρχει τίποτα. Αν δεν ανακοπεί η μνημονιακή πορεία, δεν έχουμε μέλλον», ανέφερε χαρακτηριστικά.\nΌσον αφορά το πρόγραμμα της Λαϊκής Ενότητας ο κ. Λαφαζάνης τόνισε πως: «Μαγικά ραβδιά, το ξεκαθαρίζω, δεν έχουμε. Δεν πρέπει να λέμε ψέματα στον κόσμο. Όμως θα πρέπει να μην τρομοκρατούμε και τον κόσμο με δηλώσεις τύπου «δεν υπάρχει ζωή έξω από το ευρώ». Πόσες χώρες υπάρχουν την Ευρώπη που δεν είναι στο ευρώ; Είναι απομονωμένες; Όχι φυσικά. Η ευρωζώνη βαδίζει από το κακό στο χειρότερο. Γιατί πρέπει ντε και καλά να μείνουμε και να ακολουθήσουμε το πείραμα της Ευρώπης στο αδιέξοδο που δημιουργείται; Εμείς θέλουμε να διευρύνουμε τις διεθνείς σχέσεις της Ελλάδας, κι όχι να τις περιορίσουμε. Θέλουμε να καταστήσουμε την χώρα μας πιο ισχυρή. Δεν είναι σωτηρία το ευρώ. Δεν είπαμε όμως ότι ο δρόμος θα είναι εύκολος. Επαναλαμβάνω, ότι ο δρόμος θα είναι δύσκολος, γιατί κανείς δεν έχει μαγικά ραβδιά».


Όλα για την τάξη μου: Πρόληψη και αντιμετώπιση ασθενειών\nΣτον οργανισμό μας εισέρχονται διαρκώς διάφοροι μικροοργανισμοί, οι οποίοι\nαντιμετωπίζονται αποτελεσματικά με την παραγωγή κατάλληλων αντισωμάτων από το ανοσοποιητικό σύστημα, την άμυνα του οργανισμού.\nΗ διαδικασία αυτή διαρκεί μερικές μέρες.\nΠαράλληλα, στον οργανισμό μας δημιουργούνται ειδικά κύτταρα, που λέγονται κύτταρα μνήμης,\nέτσι ώστε, αν έρθουμε ξανά αντιμέτωποι με το ίδιο μικρόβιο, να είναι άμεση η ανάπτυξη αντισωμάτων.\nΟι μεταδοτικές ασθένειες εξακολουθούν να αποτελούν και στις μέρες μας κίνδυνο για την υγεία μας.\nΟ πιο αποτελεσματικός τρόπος αντιμετώπισής τους είναι η πρόληψη.\nΧαρακτηριστική είναι η φράση του Ιπποκράτη, του «πατέρα» της ιατρικής επιστήμης:\n« κάλλιον τό προλαμβάνειν,\nη τό θεραπεύειν ».\nατομικής και δημόσιας υγιεινής\n➤ και ο εμβολιασμός\nαποτελούν τα πιο αποτελεσματικά μέτρα πρόληψης της μετάδοσης των ασθενειών.\nΤα εμβόλια είναι φυσικές ουσίες που περιέχουν εξασθενημένες μορφές του μικροβίου.\nΚαθώς εισέρχονται στο σώμα μας, προκαλούν\n➤ την ενεργοποίηση του αμυντικού μηχανισμού,\n➤ την ανάπτυξη αντισωμάτων και\n➤τη δημιουργία των κυττάρων μνήμης,\nχωρίς όμως να εκδηλώνονται τα συμπτώματα της ασθένειας, αφού τα μικρόβια είναι εξασθενημένα.\nΗ ενεργοποίηση όμως του ανοσοποιητικού συστήματος και η παραγωγή αντισωμάτων θωρακίζουν τον οργανισμό μας, αφού, αν στο μέλλον έρθουμε αντιμέτωποι με το μικρόβιο, έχουμε ήδη αναπτύξει τα κύτταρα μνήμης για την αντιμετώπισή του.\nΗ χορήγηση εμβολίου μετά από τη μόλυνση είναι χωρίς νόημα, αφού η παραγωγή αντισωμάτων στον οργανισμό μας απαιτεί διάστημα κάποιων ημερών.\nΑν, παρά τα μέτρα, εκδηλωθεί κάποια ασθένεια, αυτή αντιμετωπίζεται με τα αντιβιοτικά.\nΤα αντιβιοτικά είναι χημικές ουσίες που εμποδίζουν την εξάπλωση των μικροοργανισμών.\nΗ δράση τους δεν ενεργοποιεί τη φυσική άμυνα του οργανισμού.\nΤα αντιβιοτικά δρουν με χημικές διεργασίες που εμποδίζουν την ανάπτυξη των μικροβίων.\nΑντίθετα με τα εμβόλια που χορηγούνται προληπτικά, τα αντιβιοτικά χορηγούνται για την αντιμετώπιση των μικροοργανισμών μετά από την εκδήλωση κάποιας ασθένειας.\nΚάθε αντιβιοτικό είναι κατάλληλο για ορισμένα μόνο είδη μικροβίων.\nΕίναι σημαντικό η χορήγησή τους να γίνεται μόνο όταν είναι απολύτως απαραίτητο και μόνο μετά από τη σύσταση του γιατρού, ο οποίος γνωρίζει το κατάλληλο κάθε φορά είδος αντιβίωσης.\nΠολύ συχνά, όταν είμαστε άρρωστοι, φίλοι και συγγενείς μάς συμβουλεύουν να πάρουμε ένα «θαυματουργό» φάρμακο που τους έκανε αμέσως καλά, όταν είχαν το ίδιο πρόβλημα με εμάς.\nΟι συμβουλές αυτές μπορεί να αποδειχτούν επικίνδυνες για την υγεία μας.\nΤα φάρμακα μάς βοηθούν να αντιμετωπίσουμε μία ασθένεια, δεν πρέπει όμως να ξεχνάμε ότι είναι ουσίες που μπορεί να έχουν αρνητική επίδραση, όταν χορηγούνται χωρίς τη σύσταση και την παρακολούθηση του γιατρού μας.\nΑκόμη και συνηθισμένα φάρμακα, όπως τα παυσίπονα και τα αντιπυρετικά, μπορούν να προκαλέσουν προβλήματα, αν δεν είμαστε προσεκτικοί στη χρήση τους.\nΟ γιατρός είναι ο μόνος ειδικός να διαγνώσει την ασθένειά μας και να μας χορηγήσει το κατάλληλο φάρμακο με τη σωστή δοσολογία ανάλογα με το φύλο, την ηλικία και το βάρος του σώματός μας.\nΤον χειμώνα πολλοί από εμάς εμφανίζουμε πονόλαιμο, συνάχι και πυρετό.\nΈχουμε, όπως λέμε, μία « ίωση », έχουμε προσβληθεί δηλαδή από κάποιον ιό.\nΗ πιο συνηθισμένη προτροπή που δεχόμαστε είναι να πάρουμε αντιβιοτικά χωρίς να συμβουλευτούμε τον γιατρό.\nΚαθώς όπως είπαμε δεν υπάρχουν αντιβιοτικά για την αντιμετώπιση των ιών, η προτροπή αυτή όχι μόνο είναι ανούσια, αλλά μπορεί να αποδειχθεί και επικίνδυνη.\nΗ υπερκατανάλωση φαρμάκων είναι ένα σοβαρό πρόβλημα.\n➽ Σοβαρές μεταδοτικές ασθένειες είναι :\nμε χαρακτηριστικό, τα εξανθήματα σε όλο το σώμα.\nΜπορεί να προκαλέσει πνευμονία ή εγκεφαλίτιδα.\nμε ήπια συνήθως συμπτώματα.\nΌμως επειδή μπορεί και μεταλλάσσεται ( αλλάζει δηλαδή μορφές), μπορεί κάποιες φορές να γίνει και θανατηφόρος.\nΜεταδίδεται συνήθως από άτομα που πάσχουν με το βήξιμο, το φτέρνισμα ή το γέλιο, με τα διάφορα σταγονίδια που μεταφέρονται στον αέρα.\nπου μεταδίδεται με τσίμπημα από ένα μολυσμένο θηλυκό κουνούπι .\nΕτικέτες Μεταδοτικές ασθένειες, Φυσική ΣΤ΄τάξη


Τα Λαμόγια: Φθινοπωρινό ταξίδι του Παπανδρέου στην Τουρκία\nΦθινοπωρινό ταξίδι του Παπανδρέου στην Τουρκία\nΜετά τη ΔΕΘ και με την προσδοκία ότι θα έχει μπει τάξη στην εσωτερική διαχείριση, ο κ. Γ. Παπανδρέου θα επιδοθεί εκ νέου στη διπλωματία κορυφής. θα ξεκινήσει με επαφές υψηλού επιπέδου στη Γενική Συνέλευση του Ο Η Ε στη Νέα Υόρκη (τρίτο δεκαήμερο Σεπτεμβρίου) και επίσκεψη στην Αγκυρα αμέσως μετά, εν μέσω ραγδαίων εξελίξεων στο Κυπριακό.\nΘα είναι η πρώτη συνάντηση του πρωθυπουργού με τον Τούρκο ομόλογο του, μετά τον πρόσφατο εκλογικό του θρίαμβο (τρίτη νίκη με περίπου 50%). Και αυτή τη φορά, όπως εκτιμούν διπλωματικές πηγές, δεν θα προσφερθεί στον κ. Ρ.Τ.Ερντογάν το άλλοθι ότι δεν μπορεί να αναθεωρήσει τη στάση του στα ελληνοτουρκικά λόγω της ασφυκτικής πίεσης που δέχεται από το στράτευμα. Η δεύτερη συνεδρίαση του Συμβουλίου Ανώτατης Στρατηγικής Συνεργασίας, στο οποίο μετέχουν τα σημαντικότερα μέλη των δυο κυβερνήσεων, είχε προγραμματιστεί για τον Ιούλιο και αναβλήθηκε λόγω των ραγδαίων εξελίξεων στην Ευρωζώνη.\nΣύμφωνα με πληροφορίες, προετοιμάζεται ήδη για τον Οκτώβριο και αυτή τη φορά θα πραγματοποιηθεί στην Άγκυρα, αφού προηγήθηκε συνεδρίαση στην Αθήνα στη διάρκεια επίσκεψης του ΡΤ.Ερντογάν το Μάιο του 2010.\nΓια πρώτη φορά ύστερα από πολλά χρόνια, το φετινό καλοκαίρι το moratorium τηρείται (μέχρι στιγμής τουλάχιστον). Και αυτό θεωρείται καλός οιωνός από την ελληνική πλευρά. Παρόλο που δεν έχει καταγραφεί αλλαγή θέσεων (στο πλαίσιο των διερευνητικών επαφών) ως προς την τουρκική αμφισβήτηση του status quo στο Αιγαίο, υπάρχει σχετική αισιοδοξία στην Αθήνα ότι η κυβέρνηση Ερντογάν θα επενδύσει στην ύφεση, γνωρίζοντας πόσο επιβαρύνουν τους εθνικούς προϋπολογισμούς οι αμυντικές δαπάνες. Η πρόσφατη παραίτηση της ηγεσίας των τουρκικών ενόπλων δυνάμεων, σε ένδειξη οργής για τις διώξεις στρατιωτικών, επιβεβαίωσε το χάσμα μεταξύ του κεμαλικού κατεστημένου και της φιλοισλαμικής κυβέρνησης. Και κατέδειξε τις κατακτήσεις της τουρκικής πολιτικής ηγεσίας σε σχέση με τον έλεγχο του βαθέος κράτους.\nΣήμερα περίπου 250 στρατιωτικοί (173 εν υπηρεσία και 77 απόστρατοι), βρίσκονται στη φυλακή κατηγορούμενοι για τη σκευωρία του 2003,γνωστή με την επωνυμία «Βαριοπούλα». Άλλοι 400, στους οποίους συμπεριλαμβάνονται ακαδημαϊκοί, δημοσιογράφοι, πολιτικοί και στρατιώτες, δικάζονται για την υπόθεση «Εργκενεκον».\nΗ κυβέρνηοη Ερντογάν έχει την απόλυτη κυριαρχία στην εσωτερική ζωή της Τουρκίας και την πλήρη δυνατότητα να ξεδιπλώσει τη δική της στρατηγική στα εσωτερικά και στα εξωτερικά. Διπλωματικοί κύκλοι εκτιμούν ότι οι πρόσφατες σκληρές δηλώσεις του Τούρκου πρωθυπουργού για το Κυπριακό, απευθύνονταν κυρίως στο κεμαλικό ακροατήριο. Ήταν, δηλαδή, μια επίδειξη νομιμοφροσύνης στα εθνικά θέματα ενόψει νέων συγκρούσεων με τους στρατηγούς, οι οποίοι ενδεχομένως θα επιχειρήσουν να τον πλήξουν καταγγέλλοντας μαλθακότητα στη διαχείριση των εθνικών θεμάτων.\nΓια το τουρκικό στράτευμα, το Κυπριακό είναι -μετά το Κουρδικό- το μείζον ζήτημα εθνικής ασφάλειας. Για τον λόγο αυτό, οι ένστολοι αντιμετωπίζουν με κακεντρεχή ικανοποίηση την πολιτική και οικονομική κρίση στην Κύπρο. Η ισραηλινή εφημερίδα JERUSALEM POST έγραψε, πολύ πρόσφατα, ότι το Τελ Αβίβ εξετάζει το ενδεχόμενο να υποστηρίξει τους Κούρδους στους αγώνες τους για αυτονομία. Και ένα τέτοιο σενάριο αποτελεί πραγματικό εφιάλτη για την Άγκυρα που βλέπει την κυβέρνηση Νετανιάχου να συνάπτει σχέση στρατηγικής συνεργασίας με τη Λευκωσία στα ενεργειακά και με την Αθήνα σε όλο το πλέγμα των διμερών σχέσεων.\nΤο Κυπριακό επιστρέφει στο επίκεντρο των εξελίξεων\nΤΟ ΣΧΕΔΙΑΖΟΜΕΝΟ για το φθινόπωρο ταξίδι του πρωθυπουργού στην Τουρκία θα έχει εξαιρετικό ενδιαφέρον. Ιδιαίτερα καθώς το Σεπτέμβριο, στη διάρκεια της Γενικής Συνέλευσης του ΟΗΕ, θα έχουν γίνει σοβαρές διεργασίες σε σχέση με το Κυπριακό. Ενώ τον επόμενο μήνα, ο Κύπριος πρόεδρος Χριστόφιας και ο Τουρκοκύπριος ηγέτης Έρογλου θα συναντώνται με τον γ.γ. του ΟΗΕ Μπαν Κι Μουν, ο οποίος επιδιώκει λύση το αργότερο ως την άνοιξη του 2012.\nΗ Άγκυρα έχει θέσει ως προθεσμία για ολοκλήρωση των διαπραγματεύσεων την έναρξη της κυπριακής προεδρίας της Ε.Ε. (Ιούνιος 2012). Και στο χρονοδιάγραμμα αυτό συμφωνούν Ευρωπαίοι, Αμερικανοί και Βρετανοί. Όλα δείχνουν ότι στήνεται μια νέα Λουκέρνη, υπό την απειλή της κατάθεσης της εντολής του γ.γ. του ΟΗΕ που διαμηνύει σε κάθε ευκαιρία ότι ήρθε η ώρα για το τέλος του παιχνιδιού – με τον έναν ή τον άλλο τρόπο.\nΗ κυβέρνηση Χριστόφια είναι εξαιρετικά αποδυναμωμένη, λόγω των οικονομικών και κοινωνικών παρενεργειών από την πολύνεκρη έκρηξη στη βάση της Εθνικής Φρουράς, ενώ οι επιθέσεις των αγορών εντείνονται. Για επερχόμενη καταιγίδα στην Κύπρο έγραψαν οι Financial Times περιγράφοντας την οικονομική και πολιτική κατάσταση στο νησί. Στο αναλυτικό ρεπορτάζ από τη Λευκωσία (Storm gathers over Cyprus) ο Joshua Chaffin ανατρέχει στην πρόσφατη ιστορία της Κύπρου κάνοντας λόγο για «δεκαετίες ευημερίας», αποτέλεσμα της offshore τραπεζικής βιομηχανίας στη χώρα, που συγκέντρωσε δισεκατομμύρια δολάρια από Ρώσους ολιγάρχες και Άραβες δικτάτορες χωρίς πολλές, πολλές ερωτήσεις. Και προσθέτει ότι αυξάνεται συνεχώς η ανησυχία ότι η Κύπρος ενδέχεται να ακολουθήσει την Ελλάδα, την Πορτογαλία και την Ιρλανδία στην προσφυγή της στον ευρωπαϊκό μηχανισμό διάσωσης.


ΠΑΡΤΕ ΙΔΕΕΣ ΓΙΑ ΤΙΣ ΦΕΤΙΝΕΣ ΓΙΟΡΤΕΣ ΑΠΟ ΤΗ HOTLIST ΠΟΥ ΔΗΜΙΟΥΡΓΗΣΑΜΕ ΜΕ ΤΑ ΠΙΟ STYLISH ΔΩΡΑ ΓΙΑ ΟΛΕΣ ΤΙΣ ΓΥΝΑΙΚΕΣ.\nΧαρίστε χαμόγελα στις γυναίκες που αγαπάτε και φέτος τα Χριστούγεννα με τη βοήθεια του attica. Δημιουργήσαμε την απόλυτη χριστουγεννιάτικη λίστα...\nΧαρίστε χαμόγελα στις γυναίκες που αγαπάτε και φέτος τα Χριστούγεννα με τη βοήθεια του attica. Δημιουργήσαμε την απόλυτη χριστουγεννιάτικη λίστα με δώρα για κάθε γυναίκα, κάθε ηλικίας - τη μαμά, την κόρη, τη φίλη, τη σύντροφο, την αδερφή, τη γιαγιά, τη θεία. Αντλήστε χαρά, χαρίζοντας τα πιο όμορφα μικρά ή μεγάλα δώρα στις γυναίκες της ζωής σας!


ΧΡΥΣΗ ΑΥΓΗ - Π.Ο. ΔΥΤΙΚΗΣ ΕΛΛΑΔΟΣ: 2014\nΚατά τη συνεδρίαση της 28ης Δεκεμβρίου 2014 του Περιφερειακού Συμβουλίου Δυτικής Ελλάδος, ο επικεφαλής του συνδυασμού "ΕΛΛΗΝΙΚΗ ΑΥΓΗ" Χρήστος Ρήγας, στη συζήτηση του πρώτου θέματος ημερησίας διάταξης ανέπτυξε την τοποθέτησή του. Συγκεκριμένα: Πριν από την ψηφοφορία του θέματος:" Έγκριση πρότασης για ένταξη και χρηματοδότηση νέων έργων στο Εθνικό σκέλος του Προγράμματος Δημοσίων Επενδύσεων ΠΔΕ για το έτος 2014" ο Χρήστος Ρήγας τοποθετήθηκε λέγοντας πως είμαστε σύμφωνοι στη δημιουργία νέων έργων. είτε αυτά είναι έργα οδοποιίας, είτε κατασκευαστικά. Πλην όμως θα πρέπει απαραίτητα να τηρούνται κάποιες προϋποθέσεις.\nΦωτορεπορτάζ από Μεσολόγγι\nΤα γραφεία της Χρυσής Αυγής στην Ι.Π. Μεσολογγίου επισκέφτηκαν οι βουλευτές του Λαϊκού Συνδέσμου Αρτέμης Ματθαιόπουλος και Κωνσταντίνος Μπαρμπαρούσης το πρωί της Κυριακής 21/12. Στις ομιλίες τους οι Συναγωνιστές αναφέρθηκαν στις αποκαλύψεις του Ηλία Κασιδιάρη από το βήμα της Βουλής σχετικά με τις παρεμβάσεις της κυβέρνησης στη δικαιοσύνη και σε πλήθος άλλων στοιχείων που τεκμηριώνουν απόλυτα ότι η δίωξη του Κινήματος είναι πολιτική.\nΕρώτηση Μπαρμπαρούση για την αποκλεισμένη έξοδο προς Αγρίνιο από τα έργα ανακατασκευής στην Εθνική Οδό Αντιρρίου-Ιωαννίνων\nΠΡΟΣ ΥΠΟΥΡΓΟ ΠΕΡΙΒΑΛΛΟΝΤΟΣ ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ\nΘΕΜΑ: «Αποκλεισμένη η έξοδος προς Αγρίνιο από τα έργα ανακατασκευής στην Εθνική Οδό Αντιρρίου-Ιωαννίνων»\nΤ.Ο. Πύργου: Τρέχουσες πολιτικές εξελίξεις (Ματθαιόπουλος)\nΗμερομηνία: Σάββατο, 20 Δεκεμβρίου 2014 - 20:00\nΔιοργανωτής: Τ.Ο. Πύργου\nΑυτό το Σάββατο 20 Δεκεμβρίου (στις 8 το βράδυ), η Χρυσή Αυγή Ηλείας διοργανώνει πολιτική εκδήλωση στο γραφείο της Τοπικής Οργάνωσης Πύργου με κεντρικό ομιλητή τον βουλευτή του Λαϊκού Συνδέσμου, συναγωνιστή Αρτέμη Ματθαιόπουλο.\nΚαλούνται οι φίλοι του Κινήματος να προσέλθουν στην πρώτη ομιλία του συναγωνιστή μας στο νομό Ηλείας, στην οποία θα αναφερθεί στις δικαστικές εξελίξεις σχετικά με την πολιτική δίωξη – μετά και την αποκάλυψη του συγκλονιστικού ντοκουμέντου, όπου ο αρχισκευωρός Σαμαράς δίνει εντολές να προφυλακιστούν βουλευτές ενός νόμιμου πολιτικού κόμματος. Επίσης θα γίνει ενημέρωση για τις επερχόμενες εκλογές που θα γίνουν πολύ σύντομα.\nΣΑΒΒΑΤΟ 20 ΔΕΚΕΜΒΡΙΟΥ, ΩΡΑ 8:00 ΜΜ\nΤ.Ο. ΠΥΡΓΟΥ, ΑΓ. ΓΕΩΡΓΙΟΥ & ΥΨΗΛΑΝΤΟΥ\nΟ Αρτέμης Ματθαιόπουλος στην Ι.Π Μεσολογγίου\nΤην Κυριακή 21/12/2014 στις 12:00, θα επισκεφτεί τα γραφεία του Πυρήνα Ι.Π. Μεσολογγίου ο Βουλευτής Σερρών Αρτέμης Ματθαιόπουλος όπου θα ενημερώσει τα μέλη και τους φίλους της Χρυσής Αυγής για την τρέχουσα πολιτική επικαιρότητα, την εντολή Σαμαρά και τη σκευωρία που στήθηκε εις βάρος του Λαϊκού Συνδέσμου - Χρυσή Αυγή.\nΜ. Αρβανίτης: "Εκατομμύρια ευρώ έχουν δοθεί σε ανεκπλήρωτα έργα"\nΟ Συναγωνιστής Μιχάλης Αρβανίτης τοποθετήθηκε στην Ολομέλεια σχετικά με το νομοσχέδιο για την διαχείριση, τον έλεγχο και την εφαρμογή αναπτυξιακών παρεμβάσεων.\nΟ Βουλευτής Αχαΐας επισήμανε ότι η μόνη αντιστασιακή δύναμη με συγκεκριμένο πρόγραμμα είναι η Χρυσή Αυγή. Τόνισε ότι η Χρυσή Αυγή συνεχίζει το κοινωνικό της έργο παρά την διακοπή της κρατικής χρηματοδότησης, αναφερόμενος στην διανομή τροφίμων που διοργανώνει το ερχόμενο Σάββατο.\nΆξιοι και ισότιμοι μόνο οι μαρξιστές!\nΈνσταση κατάθεσε ο Σύλλογος δημοτικών υπαλλήλων της Πάτρας κατά του δημάρχου Κ. Πελετίδη με αφορμή την αναξιοκρατική απόφαση να διορίσει διευθυντές του δήμου άτομα τα οποία πληρούσαν κατώτερα κριτήρια εισαγωγής από άλλους που βρισκόντουσαν πιο ψηλά στην λίστα των υποψηφίων... Συγκεκριμένα στην ένσταση η οποία κατατέθηκε στην αρμόδια αρχή τονίζεται ότι «έχουν παρακαμφθεί επιλεγέντες υπάλληλοι από τη σειρά κατάταξής τους σύμφωνα με τον πίνακα κατάταξης του Υπηρεσιακού Συμβουλίου, και έχουν τοποθετηθεί υπάλληλοι εκτός σειράς, (με λιγότερα μόρια) κατά παράβαση του νόμου.»\nΑχαΐα: Αίσχος δύο πρώην ένστολοι ψήφισαν "Σταύρος Δήμας"\nΩς γνωστόν προ ημερών διεξήχθη στο ελληνικό κοινοβούλιο η πρώτη ψηφοφορία για την εκλογή προέδρου της δημοκρατίας όπου ως αποτέλεσμα είχε την μειοψηφική συγκέντρωση των 160 έναντι 180 που ήταν το ελάχιστο ώστε να εκλεχθεί ο πρώτος "άνδρας" της Ελλάδας. Σε αυτούς τους 160 υπήρξαν και δύο Αχαιοί βουλευτές οι οποίοι αμαύρωσαν την Τιμή και το Καθήκον των ένστολων Αξιωματικών. Ο λόγος για τους δύο "εθνικόφρονες…" βουλευτές Θανάση Νταβλούρο (ΝΔ) πρώην ταξίαρχο και διοικητή ασφαλείας Πατρών και Γιώργο Νταβρή (εκλεγμένος με τους ΑΝΕΛ πλέον "ανεξάρτητος βουλευτής" ) πρώην αντιπτέραρχος Ε.Α.\nΣΥΝΟΜΙΛΙΑ ΠΑΡΑΓΟΝΤΑ ΔΙΚΑΙΟΣΥΝΗΣ (Δ) ΜΕ ΑΝΩΤΑΤΟ ΠΑΡΑΓΟΝΤΑ ΚΥΒΕΡΝΗΣΗΣ (Κ).\nΚομμουνιστής «καλλιτέχνης»: “Πάνω απ’ τη Λαμία είναι Βουλγαρία!”\nΜετά την καταραμένη μεταπολίτευση, ο μεθυσμένος από ευτυχία αριστερισμός κραύγαζε εν χορώ στα πανεπιστήμια το σύνθημα: «Πάνω απ’ τη Λαμία είναι Βουλγαρία». Προφανώς, για να δικαιώσει τους λυσσαλέους κομιτατζήδικους αγώνες των κομμουνιστοσυμμοριτών πολιτικών του προγόνων, υπέρ της «ανεξάρτητης Μακεδονίας και Θράκης», που θα δινόταν ως δώρο στην «αδερφή» Βουλγαρία, για να αποκτήσει διέξοδο στο Αιγαίο!\nΔε μας προκαλούν, λοιπόν, καμία κατάπληξη τα όσα είπε ο βαμμένος κομμουνιστής «δημιουργός» και «καλλιτέχνης» Σταμάτης Κραουνάκης στην τηλεοπτική εκπομπή της Κατερίνας Καραβάτου: “Ήρθε φίλος από τη βόρεια Ελλάδα και μου έλεγε: «Πόσα χρόνια μιλάνε οι Βορειοελλαδίτες ελληνικά; Εκατό; Μιλάγανε βουλγάρικα πριν τις απελευθερώσεις. Σου λένε δεν καταλαβαίναν την ελληνική πάνω από τη Λαμία”!\nΤέτοιοι ήταν μια ζωή οι κομμουνιστές, τώρα θ’ αλλάξουν;\nΕφημερίδα «Ακρόπολη»: Σύντομα όλοι θα ζητούν συγγνώμη από τον Νικόλαο Μιχαλολιάκο!\nΟ δημοσιογράφος Άρης Σπίνος στην στήλη του "Ιστός της αράχνης" στην εφημερίδα "Ακρόπολη" ξεμπροστιάζει τα παπαγαλάκια και τους λασπολόγους που σύντομα θα αναγκαστούν να ζητήσουν ταπεινά συγγνώμη από τον Αρχηγό της Χρυσής Αυγής.\nΔεν είναι η πρώτη φορά που όλοι οι πολιτικοί και όσοι ασχολούνται με τον δημόσιο βίο δίπλα στο όνομά τους βλέπουν και έναν χαρακτηρισμό.\nΜ. Αρβανίτης: “Άμεση ανάγκη η Συνταγματική αναθεώρηση”\nΟ Συναγωνιστής Μιχάλης Αρβανίτης τοποθετήθηκε στην Ολομέλεια σχετικά με την επίκαιρη επερώτηση για την Συνταγματική αναθεώρηση.\nΣυγκεκριμένα, ο βουλευτής Αχαΐας τόνισε ότι όσον αφορά στο εκλογικό σύστημα, η Χρυσή Αυγή πιστεύει ότι πρέπει να είναι αξιοκρατικό και να απηχεί τη βούληση της πλειονοψηφίας του εκλογικού σώματος, να απηχεί τη λαϊκή κυριαρχία. Σχετικά με την χρηματοδότηση των κομμάτων δεν υπάρχει καμία διαφάνεια, την ίδια ώρα που οι Βουλευτές της Χρυσής Αυγής δίνουν την μισή βουλευτική τους αποζημίωση για το κοινωνικό έργο του Κινήματος.\nΕπιπροσθέτως, μίλησε για την ολοκληρωτική άρση ασυλίας των βουλευτών, καθώς παρά την ιδιότητά τους, δεν παύουν να είναι Έλληνες πολίτες και να είναι υπόλογοι απέναντι στον νόμο. Για τα μέσα ενημερώσεως θα έπρεπε το Εθνικό Συμβούλιο Ραδιοτηλεοράσεως να συγκροτείται από έναν εν ενεργεία Ανώτατο Δικαστή, από έναν ακαδημαϊκό και έναν άλλον καταξιωμένο πολίτη. Όχι μόνο να επιβάλλονται βαρύτατα πρόστιμα, αλλά αν υποτροπιάζουν τα μέσα ενημερώσεως, να αφαιρείται η άδεια.\nΠροέχει το συμφέρον του ελληνικού λαού και του έθνους. Όσον αφορά τον Πρόεδρο της Δημοκρατίας, πρέπει να εκλέγεται από το λαό. Τέλος, τόνισε ότι η κυβέρνηση επεμβαίνει κατά τρόπο βάναυσο, απαράδεκτο και κάθε άλλο παρά ηθικό στo έργo της Δικαιοσύνης.\nΜ. Αρβανίτης: “Τεράστιο το δημογραφικό πρόβλημα στην Χώρα μας” - ΒΙΝΤΕΟ\nΟ Συναγωνιστής Μιχάλης Αρβανίτης τοποθετήθηκε στην Ολομέλεια σχετικά με το νομοσχέδιο για την έρευνα, την τεχνολογική ανάπτυξη και την καινοτομία.\nΟ βουλευτής Αχαΐας επισήμανε ότι πρέπει να προσέξουμε ιδιαίτερα τις τροπολογίες του νομοσχεδίου που αναφέρονται στον χρηματισμό ορισμένων οργανισμών, καθώς αυτοί δρουν εις βάρος του ελληνικού λαού. Μετέπειτα, επέμεινε στο καίριο θέμα της δημογραφικής γήρανσης που για να αντιμετωπιστεί χρειάζεται να γίνουν φοροαπαλλαγές στους τρίτεκνους και πολύτεκνους και να επιδοτηθούν τα νέα ζευγάρια, ώστε να δημιουργήσουν οικογένειες.\nΈνας ερευνητής για να μπορέσει να φέρει εις πέρας το έργο του χρειάζεται τα κατάλληλα μηχανήματα, αλλά και την στοργή του κράτους. Τέλος, αναφέρθηκε στους δεκάδες χιλιάδες Έλληνες επιστήμονες που έχουν φύγει στο εξωτερικό για να μπορέσουν να ορθοποδήσουν.\nΜ. Αρβανίτης: “Η μνημονιακή Χούντα διώχνει από την Ελλάδα τους νέους επιστήμονες” - ΒΙΝΤΕΟ\nΟ Συναγωνιστής τόνισε ότι τα τελευταία χρόνια, της δυστυχίας και της αθλιότητος, ανάγκασαν δεκάδες χιλιάδες νέους επιστήμονες να καταφύγουν στο εξωτερικό και να τροφοδοτούν με την ευφυΐα τους, την ευρηματικότητά τους τα ξένα ερευνητικά, τεχνολογικά κέντρα. Επιπροσθέτως, ο Συναγωνιστής αναφέρθηκε στην παράγραφο που κατέστη ανενεργός και αναφέρεται στην ανάπτυξη της εθνικής και θρησκευτικής συνειδήσεως των Ελλήνων. Αυτή είναι μια αρχή του αφελληνισμού.\nΗ Κυβέρνηση έχει δώσει εξετάσεις διαπλοκής, διαφθοράς και η μόνη τεχνολογική έρευνα ήταν στα εργαστήριά της σχετικά με το πώς θα διαπλέκονται καλύτερα, τεχνικότερα και πώς θα προκαλούν διαφθορά και σε άλλους, αλλά και στους ίδιους ως διεφθαρμένοι. Αυτή ήταν όλη η δραστηριότης της Κυβερνήσεως!\nΌσον αφορά το δημογραφικό πρόβλημα, ένα ερευνητικό κέντρο δεν θα συντελέσει με την έρευνά του για να αντιμετωπίσει τη δημογραφική γήρανση. Αυτό που πρέπει να κάνει η κυβέρνηση είναι να δώσει χρήματα σε τρίτεκνους και πολύτεκνους, όπως και να κάνει φοροαπαλλαγές.\nΤέλος, ο Συναγωνιστής αναφέρθηκε στην χρηματοδότηση για έρευνα που θα λάβουν το εβραϊκό μουσείο Ελλάδος και το Ερευνητικό Κέντρο Μοχάμεντ Άλι χαρακτηρίζοντας την άδικη και εις βάρος του ελληνικού λαού.\n«Η βουλή έχει γίνει άντρο της πολιτικής διαφθοράς και η δυνατή φωνή της Χρυσής Αυγής είναι η μόνη που τρομάζει τους διεφθαρμένους, τους κλέφτες και τους απατεώνες. Το κόμμα μας θα αναβαπτιστεί μέσα από αυτή την περιπέτεια και θα συνεχίσει πιο δυναμικά τον αγώνα»\nΣυνέντευξη Παρά τις προβοκατόρικες ερωτήσεις (που σε καμία περίπτωση δεν αφορούν τις πολιτικές μας θέσεις) ο εκπρόσωπος Τύπου του Λαϊκού Συνδέσμου παρουσίασε την Αλήθεια και κατέρριψε την σκευωρία της χούντας Σαμαρά – Βενιζέλου. Ακολολουθεί το πλήρες κείμενο της συνέντευξης:\nΠαρόν ο Μιχάλης Αρβανίτης στην Μητρόπολη Πατρών\nΤην Παρασκευή 21 Νοεμβρίου ημέρα εορτασμού των Ενόπλων Δυνάμεων, ο βουλευτής Αχαΐας του Λαϊκού Συνδέσμου "Χρυσή Αυγή" κύριος Μιχάλης Αρβανίτης, παρέστη στην επίσημη δοξολογία στην Μητρόπολη Πατρών. Ως γνωστόν η χούντα του βενιζέλου και του σαμαρά συνεχίζει να παραγκωνίζει την βασική αξία του δημοκρατικού πολιτεύματος, αυτή της ελευθερίας του λόγου. Έτσι ο συναγωνιστής μας δεν μπορεί ούτε να μιλήσει αλλά ούτε και να γράψει "εκτός κοινοβουλίου". Το μόνο σίγουρο όμως είναι ότι η στιγμή της δικαίωσης πλησιάζει και όσοι επιβουλεύονται αυτά τα δόλια σχέδια εις βάρος της τρίτης πολιτικής δύναμης της χώρας θα οδηγηθούν με συνοπτικές διαδικασίες στα κελιά της ατιμίας.\nΤ.Ο. Αγρινίου: Συνεχίζουμε δυνατά! Φωτορεπορτάζ από την εκδήλωση για τα δύο χρόνια λειτουργίας\nΚατάμεστα τα γραφεία της Τ.Ο. Αγρινίου μετά το κάλεσμα για τα δυο χρόνια λειτουργίας του γραφείου της.\nΕνημέρωση για σελίδα Τ.Ο. Αιγίου\nΗ ιστοσελίδα της Τ.Ο. Αιγίου βρίσκεται και πάλι σε λειτουργία μετά την αδιευκρίνιστη διαγραφή της. Για τα τοπικά ζητήματα της Αιγιαλείας και την ευρύτερη περιοχή των Καλαβρύτων ενημερωνόμαστε από εδώ. Παλαιότερες δράσεις και άρθρα που πιθανότατα δεν θα βρείτε θα ανεβούν τις επόμενες ημέρες.\nΤοπική Οργάνωση Αιγίου\nΜ. Αρβανίτης: Επικίνδυνοι για τα εθνικά συμφέροντα Σαμαράς και Βενιζέλος - ΒΙΝΤΕΟ\nΟ βουλευτής Αχαΐας Μιχάλης Αρβανίτης κατά την τοποθέτησή του στην επιτροπή Άμυνας και Εθνικών θεμάτων έκανε λόγο για την ανάγκη διεύρυνσης των συμμαχιών της Ελλάδας και εξισορρόπηση των διασυμμαχικών θέσεών της χώρας.\nΓια το θέμα της Κύπρου είπε ότι με τις τωρινές μας συμμαχίες είμαστε μονίμως αδικημένοι και ενώ χωρίς να διεκδικούμε τίποτα κάνουμε διαπραγματεύσεις με την Τουρκία. Όσο αφορά τους κανόνες εμπλοκής που έδωσε η Τουρκία στο πολεμικό ναυτικό επισήμανε τον κίνδυνο που διατρέχουν τα εθνικά συμφέροντα της χώρας από την πολιτική υποτέλειας που ακολουθεί η συγκυβέρνηση.\nΚλείνοντας κατήγγειλε τα ψέματα του Σαμαρά που έλεγε ότι θα ανακήρυξη την Ελληνική Αποκλειστική Οικονομική Ζώνη και τώρα θριαμβολογεί στα ΜΜΕ για την προσπάθεια οριοθέτησης με την Αίγυπτο.\nΗ πολιτική της κυβέρνησης εξυπηρετεί μόνο τις τράπεζες (ΒΙΝΤΕΟ)\nΟ Συναγωνιστής Μιχάλης Αρβανίτης τοποθετήθηκε στην Ολομέλεια σχετικά με το νομοσχέδιο του υπουργείου Δικαιοσύνης για την ενσωμάτωση απόφασης για την εφαρμογή της αρχής της αμοιβαίας αναγνώρισης σε ποινικές αποφάσεις.\nΟ Συναγωνιστής επισήμανε ότι στο νομοσχέδιο αναφέρεται ο ρατσισμός και η ξενοφοβία. Πράξεις στις οποίες δεν έχει δοθεί ορισμός! Ο καθένας, λοιπόν, μπορεί με υποκειμενικά κριτήρια ή κομματική υποκίνηση να καταγγείλει τον οποιονδήποτε που εκφράζεται ελεύθερα.\nΜ. Αρβανίτης: “Ο Ντογιάκος προσβάλλει το Δικαστικό Σώμα” - ΒΙΝΤΕΟ\nΟ Συναγωνιστής Μιχάλης Αρβανίτης τοποθετήθηκε στην Ολομέλεια σχετικά με το νομοσχέδιο που αφορά την αναπλήρωση του Γενικού Γραμματέα Δημοσίων Εσόδων.\nΟ Συναγωνιστής επισήμανε πως αντιμετωπίζουμε κατάχρηση πράξεων νομοθετικού περιεχομένου, καθώς η μνημονιακή Χούντα δρα κατ’ εντολή των ξένων τοκογλύφων που λυμαίνονται την Πατρίδα μας. Η εκτελεστική εξουσία πρέπει να φέρνει πράξεις νομοθετικού περιεχομένου όταν πράγματι υπάρχει επείγουσα ανάγκη, όπως και επιβάλλει το Σύνταγμα. Η συγκυβέρνηση επιτάσσει την πλήρη υποταγή, χωρίς καμία αντίσταση ώστε ο ελληνικός λαός να δεχτεί το αέναο χρέος. Τα μέτρα του υπουργείου Οικονομικών είναι μέτρα που έχουν δοθεί από το εξωτερικό, τους αληθινούς κυβερνήτες της Ελλάδος.\nΑγωγή και μήνυση της Χρυσής Αυγής για συκοφαντική δυσφήμηση κατά της Ιωάννας Μάνδρου και της διεύθυνσης του ΣΚΑΪ\nΠριν λίγο στην εκπομπή "ΣΚΑΪ στις 6" με τον Κωνσταντίνο Μπογδάνο η δημοσιογράφος Ιωάννα Μάνδρου προχώρησε σε μια άνευ προηγουμένου συκοφαντική δυσφήμηση και διασπορά ψευδών ειδήσεων για τον Λαϊκό Σύνδεσμο - Χρυσή Αυγή.\nΑναφερόμενη στην πρόταση Ντογιάκου για συλλήβδην παραπομπή της Κοινοβουλευτικής Ομάδας της Χρυσής Αυγής σε δίκη είπε αναφορικά με την "εγκληματική δράση": "Και πριν το 2012 είχαν σκοτώσει καμπόσους...".\nBankingnews: Ακραίο δικαστικό πραξικόπημα, επικίνδυνων εισαγγελέων, κατά της Χρυσής Αυγής - Η δικαιοσύνη δουλεύει για την κυβέρνηση\nΠολιτική ανάλυση του Bankingnews για την κατευθυνόμενη πρόταση Ντογιάκου\nΗ δημοκρατία στην Ελλάδα έχει καταλυθεί....η δικαιοσύνη υποχείριο της πολιτικής εξουσίας, παραβιάζει το Σύνταγμα\nΑκραίο δικαστικό πραξικόπημα λαμβάνει χώρα σε μια κατ΄ επίφαση δημοκρατική χώρα καθώς ο εισαγγελέας Εφετών Ι. Ντογιάκος με μια προσβλητική απόφαση εις βάρος της δημοκρατίας και προφανώς εξυπηρετώντας πολιτικά σχέδια και συμφέροντα έλαβε μια πρωτοφανή απόφαση, μια απαράδεκτη, αντισυνταγματική και προσβλητική απόφαση να παραπέμψει σε δίκη όλη την κοινοβουλευτική ομάδα της Χρυσής Αυγής. Ο στόχος δεν είναι η απόδοση δικαιοσύνης αλλά είναι ξεκάθαρο ότι η δικαιοσύνη στην Ελλάδα βρίσκεται σε διατεταγμένη αποστολή.\nΔήλωση Ηλία Κασιδιάρη για πρόταση Ντογιάκου και αποκαλύψεις Μπαλτάκου\nΜ. Αρβανίτης: Τα ΜΜΕ βρίσκονται στα χέρια των μαστροπών της πολιτικής - ΒΙΝΤΕΟ\nΟ Συναγωνιστής Μιχάλης Αρβανίτης τοποθετήθηκε στην Ολομέλεια επί του νομοσχεδίου σχετικά με τον έλεγχο των οικονομικών των πολιτικών κομμάτων.\nΟ Συναγωνιστής τόνισε πως στην σημερινή Ελλάδα δεν υπάρχει Δημοκρατία. Ο ελληνικός λαός είναι εξαγριωμένος και έχει καταλάβει την απάτη που του έχουν στήσει. Ο Σαμαράς ψεύδεται συνεχώς και κάνει πολιτικές απάτες. Δεν τήρησε καμία προεκλογική του υπόσχεση, αλλά έκανε και τα αντίθετα. Το χρέος της Πατρίδας μας καλπάζει, είναι εκατοντάδες δισεκατομμύρια ευρώ και βαρύνει όλες τις επόμενες γενιές Ελλήνων.\nΗ Χρυσή Αυγή λέει "ΟΧΙ" στο κλείσιμο του Νοσοκομείου της Ι. Π. Μεσολογγίου\nΣτη σημερινή κινητοποίηση των κατοίκων του Δήμου Ι. Π. Μεσολογγίου με το καθολικό αίτημα της απομάκρυνσης του διοικητή του Νοσοκομείου Μεσολογγίου κ.Κυριακόπουλου, που το οδηγεί στο κλείσιμο εκτελώντας επιταγές του μνημονίου, παρευρέθηκε εκπροσωπώντας την Χρυσή Αυγή ο εκλεγμένος Περιφερειακός Σύμβουλος και μέλος της Κ.Ε. Χρήστος Ρήγας και κλιμάκιο συναγωνιστών του Πυρήνα Ι.Π. Μεσολογγίου.\nΤο μέλος τις κεντρικής επιτροπής της Χρυσής Αυγής και περιφερειακός σύμβουλος με την Ελληνική Αυγή Δυτικής Ελλάδος Χρήστος Ρήγας βρέθηκε σήμερα στην Ναύπακτο με κλιμάκιο συναγωνιστών. Όπου παρακολούθησε την θεία λειτουργία στον Ιερό Ναό του Αγίου Δημητρίου και την λιτάνευση τις ιερής εικόνας για τους πεσόντες από την ναυμαχία της Ναυπάκτου. Μετά το τέλος της τελετής ακολούθησε ενημέρωση με έντυπο υλικό και εφημερίδες με μεγάλη ανταπόκριση από τους κατοίκους της Ναυπάκτου. Η χρυσή Αυγή είναι παντού και δίπλα στα προβλήματα του ελληνικού λαού.\nΜιχάλης Αρβανίτης: Αναγκαία η στροφή προς την Ρωσία - ΒΙΝΤΕΟ\nΟ Συναγωνιστής Μιχάλης Αρβανίτης τοποθετήθηκε στην επιτροπή θεσμών και διαφάνειας σχετικά με την γεωπολιτική κατάσταση της Ελλάδος. Κατ’ αρχάς, εξέφρασε την λύπη και τα συλλυπητήρια του για το τραγικό περιστατικό του θανάτου των τριών ανδρών του στρατού μας. Για την Χρυσή Αυγή κάθε στρατιώτης, αξιωματικός ή υπαξιωματικός που φεύγει από την ζωή εν ενεργεία μετέχοντας σε άσκηση ή σε οποιαδήποτε αποστολή, αποτελεί απώλεια ενός μέλους της οικογενείας μας.\nΈνα “Ποτάμι” προορισμένο να στερέψει…\nΌσο κι αν προωθείται στον μέγιστο βαθμό από τους «νταβατζήδες» της ενημέρωσης και όσο κι αν θέλει να παρουσιάζεται ως κάτι νέο και αμόλυντο το Ποτάμι του Σταύρου Θεοδωράκη φροντίζει με τις πράξεις του να δείχνει το πραγματικό ποιόν του. Μπορεί φαινομενικά να είναι εναντίον της «παλαιάς εξουσίας» και των «παλαιών κομμάτων», όμως οι διαρροές για ολόκληρη λίστα «παλιών» πολιτικών στελεχών που θέλουν να ενταχθούν στο Ποτάμι δίνονται από τον ίδιο και όχι από τις εφημερίδες. Όταν «διαπραγματεύεσαι» με Ψαριανό, Φούντα, Μάρκου, Τατσόπουλο, Ποδηματά, Δανέλη, Οικονόμου, Λυκούδη, τότε αποδέχεσαι και την «παλαιότητα» και την «εξουσία» που τους αναλογεί.\nΗ ενημερωτική εκπομπή των Ευρωβουλευτών της Χρυσής Αυγής - ΒΙΝΤΕΟ\nΟι τυμβωρύχοι της ηθικής...\nΓράφει ο Νικόλαος Εμμανουήλ από την Ακράτα,\nΤην αυτοαπασχολούμενη κοινωνία μας, που τα τελευταία 40 έτη παράγει μόνο φθορά και διαφθορά χωρίς ίχνος χρηστού έργου, κατακλύζει μονίμως ένας εσμός από ''επαΐοντες'' και ''οσφυοκάμπτες'' της δημοκρατίας, που επιχειρούν μέσω των τηλεοπτικών παραθύρων, να εξήγήσουν τα αίτια της ολικής κατάπτωσής της και την υπέρτατη ανάγκη να παραμείνει η Ελλάδα στον πυρήνα της ''πολιτισμένης'' Ευρώπης. Αν ανατρέξουμε στις ιστορικές συνθήκες των τελευταίων 6-7 αιώνων, θα διαπιστώσουμε ότι η Ευρώπη δεν είναι τίποτα άλλο παρά μία ''κλειστή'' ομάδα αποικιοκρατών, τοκογλύφων και σεξουαλικά διεφθαρμένων προσώπων της αριστοκρατίας ή της μεγαλοαστικής τάξης.\nΠρόγραμμα εκδηλώσεων Τ.Ο. Αγρινίου για το Σαββατοκύριακο\nΤην Κυριακή 12/10/2014 και ώρα 11:00 π.μ θα πραγματοποιηθεί ενημερωτική εκδήλωση του Λαϊκού Συνδέσμου - Χρυσή Αυγήστην παραλία της Βόνιτσας δίπλα στο Ηρώο. Στην εκδήλωση θα παρευρεθούν ο βουλευτής του Νομού ΑιτωλοακαρνανίαςΚωνσταντίνος Μπαρμπαρούσης, το μέλος της Κ.Ε.Κωνσταντίνος Ντάικος και ο Γραμματέας της Τ.Ο. ΑγρινίουΚολοκυθάς Γεράσιμος. Καλούμε τους φίλους του Εθνικιστικού Κινήματος να δώσουν το παρόν.\nΗ Ιδέα του Στρατού\nΜε αφορμή το τραγικό δυστύχημα στο οποίο έχασαν την ζωή τους τρεις πεζοναύτες του Στρατού μας άρχισε πάλι, μία συζήτηση για τον Στρατό. Ειδικοί και μη, δημοσιογράφοι, πολιτικοί, σχολιαστές εν γένει, συζητούν και αναλύουν για το ατύχημα. Και μαζί με αυτό, ο κάθε ένας καταθέτει την δική του θεώρηση, συνήθως μπουρδολογία, για τον Στρατό.\nΈνοπλες Δυνάμεις. Στρατός, Ναυτικό και Αεροπορία. «Του «κατά ξηρά, θάλασσα και αέρα φιλοχρίστου ημών Στρατού», όπως ερμηνεύεται στους ψαλμούς της Εκκλησίας μας. Με μία λέξη Στρατός.\nΜήνυση κατά της Εισαγγελέως φυλακών Κορυδαλλού για κατάλυση Πολιτεύματος\nΑνακοίνωση του δικηγόρου κ. Νίκου Αντωνιάδη\nΕνεργώντας κατ´ εντολή του Γενικού Γραμματέα της Χρυσής Αυγής κ. Νικόλαου Μιχαλολιάκου, μετά το πρωτοφανές νομικό ατόπημα, την βάναυση παραβίαση του Συντάγματος και τον άνευ προηγουμένου ωμό ευτελισμό της Δημοκρατίας και την ολοκληρωτική απαξίωση της λαϊκής εντολής, που προκλήθηκαν από την τριτοκοσμική απόρριψη του αιτήματος των εκλεγμένων Βουλευτών του τρίτου κόμματος της Ελληνικής Βουλής να παραστούν στη Βουλή στην ύψιστης σημασίας για τη Δημοκρατία συζήτηση και ψήφο εμπιστοσύνης στη Κυβέρνηση, σας γνωστοποιηθώ ότι μου δόθηκε πάραυτα η εντολή για τη σύνταξη και υποβολή μηνυτήριας αναφοράς κατά της Εισαγγελέως Μαρίας Τρουπή που ανέλαβε την ιστορική ευθύνη της εν λόγω συνταγματικής εκτροπής, καθώς και των αυτονόητων ηθικών αυτουργών στην εγκληματική αυτή ενεργειά της, και της ταυτόχρονης προσφυγής του συνόλου των παρανόμως προφυλακισμένων στις Φυλακές Κορυδαλλού Βουλευτών στα αρμόδια Ελληνικά Πολιτικά Δικαστήρια και στο Ευρωπαϊκό Δικαστήριο για τα Ανθρώπινα Δικαιώματα.\nΜεγαλειώδης εθνικιστική πορεία στην Αθήνα, για τα Ίμια. Παρουσία Πυρήνα Πάτρας\nΑπό τις πολυπληθέστερες εθνικιστικές πορείες των τελευταίων ετών, έλαβε χώρα το περασμένο Σάββατο, στην Αθήνα. Χιλιάδες εθνικιστές κατέκλει...


Βουτιά της στερλίνας λόγω των περιορισμών κατά του κορωνοϊού - lapolitica.gr\nΑρχική business αγορές Βουτιά της στερλίνας λόγω των περιορισμών κατά του κορωνοϊού\nΒουτιά της στερλίνας λόγω των περιορισμών κατά του κορωνοϊού\nΗ λίρα σημείωσε πτώση σχεδόν 2% έναντι του αμερικανικού νομίσματος κάτω από το 1,33 δολάριο και υποχώρησε κατά 1% έναντι του ευρώ\nΟι νέοι έλεγχοι για την αντιμετώπιση της πανδημίας έρχονται καθώς οι συνομιλίες Βρετανίας-ΕΕ για μια εμπορική συμφωνία του Brexit αναμενόταν να συνεχιστούν σήμερα, ενώ απομένουν μερικές μόλις ημέρες έως την λήξη της μεταβατικής περιόδου στα τέλη του έτους.\n«Οι νέοι αυστηρότεροι περιορισμοί (κατά της COVID-19) πιθανόν να πρέπει να παραμείνουν σε ισχύ έως ότου υπάρξει μεγαλύτερη κυκλοφορία του εμβολίου, το οποίο μπορεί να πάρει μήνες», ανέφεραν αναλυτές της MUFG σε σημείωμα προς τους πελάτες τους.\n«Στην παρούσα συγκυρία, εργαζόμαστε με βάση την υπόθεση ότι τα εμβόλια θα αποδειχθούν αποτελεσματικά και απέναντι στο νέο στέλεχος, αλλά αυτό δεν είναι ακόμα σαφές. Ως αποτέλεσμα, η οικονομική επιβράδυνση θα αποδειχθεί μεγαλύτερη και θα παραταθεί και στην επόμενη χρονιά».\nΠροηγούμενο άρθροΗ Τζένιφερ Άνιστον και το φιλί… στον εαυτό της (pic)\nΕπόμενο άρθροΗ κραυγή αγωνίας του Καμπουράκη για την «υπέρκομψη» Μαρέβα Μητσοτάκη\nΤο ιστορικό της συγκάλυψης και 7 κρίσιμα ερωτήματα για τον κ. Λιγνάδη\nΗ κρίση στη Μέση Ανατολή χαλάει τα σχέδια του Ερντογάν να «τορπιλίσει» την συνεργασία Ελλάδας,...\nΣαφές μήνυμα Δένδια στην Τουρκία: «Η Ελλάδα δεν θα ανεχθεί τετελεσμένα στα κυριαρχικά της δικαιώματα»...